ΑΠΟΣΜΑΣΜΑΤΑ ΑΠΟ ΤΟ ΒΙΒΛΙΟ ΤΟΥ ΓΙΑΚΟΜΠ ΛΟΡΜΠΕΡ - ΟΙ ΤΡΕΙΣ ΗΜΕΡΕΣ ΤΟΥ ΙΗΣΟΥ ΣΤΟ ΝΑΟ - ΣΥΓΧΡΟΝΟΙ ΠΡΟΦΗΤΕΣ - BERTHA DUDDE - JACOB LORBER & ΑΛΛΟΙ\n«Όσοι ακούν το λόγο του Ιησού όταν μιλά μέσα από μια αποστολική ψυχή, εκπλήσσονται για τη σοφία με την οποία εκφράζεται. Μια τέτοια ψυχή μπορεί να φέρει σε δύσκολη θέση τον κάθε κατά κόσμο σοφό και εκτός αυτού, η σοφία από την οποία πλημμυρίζει ο λόγος της, έχει την ιδιότητα να προκαλεί στους ακροατές της την αγάπη, στην οποία αγάπη δεν μπορούν ν ’ αντισταθούν κι ούτε να φέρουν αντίρρηση, ακόμη κι αυτοί οι αντίπαλοί της».\nΗ ανάγνωση και εξήγηση του Ησαΐα από το Ρωμαίο\nδικαστή, κεφάλαιο 9ο στίχοι 5ος και 6ος.\nΕκείνη τη στιγμή ο αρχιερέας έσπρωξε το βιβλίο προς το μέρος Μου, λέγοντας: «Ορίστε, διάβασέ το μόνος σου και υπεράσπισε τη θέση σου!»\nΤο πώς μια παρθένος θα γεννήσει ένα αγόρι το οποίο και θα ονομάσει Εμμανουήλ, αυτό -τουλάχιστον κατά την υποκειμενική μου κρίση- έχει απαντηθεί με τέτοιο τρόπο, ώστε για μένα δεν υφίσταται ούτε η παραμικρή αμφιβολία πως ο νεαρός αυτός είναι ο χαρακτηριζόμενος από τον προφήτη υιός, της κατά την ίδια σας τη μαρτυρία πολύ γνωστής σας παρθένου, αν δεν απατώμαι ονόματι Μαρίας.\nΚαι αν δεν απατώμαι, πριν από όχι και τόσο πολύ καιρό, σε κάποια περίσταση ο λοχαγός Κορνήλιος μου διηγήθηκε τη θαυμαστή γέννηση ενός αγοριού στη Βηθλεέμ, το οποίο -λόγω της έλλειψης καλύτερης λύσης- γεννήθηκε μέσα σε. έναν άδειο στάβλο. Επίσης μου διηγήθηκε το πώς ο ίδιος είχε, λάβει ενεργά μέρος, και μάλιστα με μεγάλο ενθουσιασμό, βοηθώντας εκείνη την αξιοσημείωτη οικογένεια στη δύσκολη κατάστασή της και ότι στη συνέχεια προσπαθούσε συχνά να μάθει κάποια νέα τους, πράγμα που μετά την αναχώρησή τους από την Αίγυπτο, του στάθηκε εντελώς αδύνατο! Δυστυχώς έπρεπε να ταξιδέψει στην Τύρο για κάποιες κρατικές υποθέσεις, αλλιώς είναι βέβαιο ότι σήμερα θα καθόταν εδώ μαζί μας!\nΌσον αφορά λοιπόν την προφητική γέννηση αυτού του νεαρού, η υπόθεση είναι εντελώς ξεκάθαρη και από τη σκοπιά της υγιούς και καθαρής λογικής, δεν μπορεί να υπάρξει πια κανένα αντεπιχείρημα!\nΣυνεχίζοντας, το ότι θα τρέφεται με βούτυρο και μέλι, ώστε να κατανοεί και να επιλέγει το καλό και να απορρίπτει το κακό, αυτό, κατά τον αρχαίο αιγυπτιακό τρόπο, το αντιλαμβάνομαι ως μια αντιστοιχία -η οποία κατά τη δική μου κρίση ίσως να σημαίνει ότι: “Θα πλημμυρίζει από Αγάπη και Σοφία και έτσι είναι φανερό ότι θα μπορεί να ξεχωρίζει το αληθινό και καθαρά καλό και αντίστοιχα το κακό.”\nΤο ότι αυτό μπορεί να το κάνει όσο κανένας άλλος σοφός ή λόγιος στον κόσμο, γι’ αυτό το πράγμα μας έδωσε αμέσως πριν την πιο καθαρή απόδειξη και έτσι είναι σίγουρο, ότι όσον αφορά το πνευματικό μέλι και βούτυρο, τα διαθέτει σε μέγιστες ποσότητες, καθώς και σε σας τους σοφότατους του Ναού απέδειξε με πολύ ικανοποιητικό τρόπο, ότι κοντά του θα μπορούσατε να μάθετε πάρα πολλά πράγματα, ενώ αυτός από εσάς σίγουρα δεν μπορεί να μάθει απολύτως τίποτα! Και έτσι αυτό δείχνει πόσο πολύ βούτυρο και μέλι έχει αφομοιώσει ήδη!\nΌλα αυτά όμως αποδεικνύουν ξεκάθαρα, ότι ο νεαρός αυτός είναι ο προφητευμένος από τον προφήτη και γεννημένος από μια παρθένο Εμμανουήλ και ότι ποτέ ξανά καμιά παρθένος δεν πρόκειται να ξαναγεννήσει στη Γη έναν τέτοιο γιο!\nΠοτέ δεν έτυχε σ’ ολόκληρη τη ρωμαϊκή αυτοκρατορία να γνωρίσω ένα δωδεκάχρονο αγόρι το οποίο -πέρα από την ασύλληπτη θαυματουργή δύναμή του- θα μπορούσε να παρομοιασθεί με αυτό το αγόρι έστω και κατά το ελάχιστο και γι’ αυτό πιστεύω ότι ο δεύτερος από τους στίχους που εσείς οι ίδιοι διαλέξατε, ταιριάζει πάνω του όσο και ο πρώτος, τον οποίο και ο ίδιος από την αρχή τον είχε θέσει σαν προκριματική ερώτηση.\nΕίναι δε βέβαιο, ότι με αυτόν μας γεννήθηκε ένα παιδί όπως κανένα άλλο και ένας γιος που δόθηκε σε μας τους θνητούς ανθρώπους κατευθείαν από την ομήγυρη των θεών -όπως συνηθίζουμε να λέμε εμείς οι Ρωμαίοι- ο οποίος την ασύλληπτη κυριαρχία του πραγματικά δεν τη στηρίζει πουθενά αλλού, παρά μόνο στις δικές του πλάτες, πράγμα για το οποίο δεν έχει ανάγκη τη βοήθεια κανενός!\nΜε τα ονόματα που αναφέρει ο προφήτης στη συνέχεια, είναι φανερό ότι επιθυμεί να χαρακτηρίσει τις ιδιότητές του και πείτε μου και εσείς οι ίδιοι, αν υστερεί έστω και σε μία!\nΔεν είναι θαυμαστός ως προς τη νόηση, τον τρόπο που μιλάει, καθώς και τις πράξεις του;\nΠοιος είναι ο σοφός που θα μπορούσε να μου δώσει μια σοφότερη συμβουλή, απ’ ό,τι αυτός ο αυτούσιος και πραγματικός θεϊκός υιός;\nΤο ότι διαθέτει μια πραγματική παντοδυναμία τόσο πάνω στην ύλη, όσο και πάνω στο πνεύμα, ελπίζω ότι σ’ αυτό τουλάχιστον δεν θα βρεθεί κανείς που να αμφιβάλει, αν θα τον άκουσε να μιλά ή αν θα τον είδε να πράττει!\nΜέσα από το ατράνταχτο ηρωικό θάρρος που επιδεικνύει απέναντι σε εσάς τους πασίγνωστα υπεροπτικότατους ιερείς οι οποίοι επιβάλλετε στο λαό να προσεύχεται σε σας και να σας τιμά πάνω απ’ όλους τους θεούς και αυτό το έχει αποδείξει!\nΤο ότι το πνεύμα του είναι αναγκαστικά αιώνιο και ένα με το Πνεύμα του Θεού, αυτό σας το εξήγησε με έναν απαράμιλλο τρόπο, χρησιμοποιώντας μάλιστα ελάχιστες κουβέντες, ώστε κανείς θα πρέπει πραγματικά να είναι απόλυτα τυφλός, ώστε να μην αντιλαμβάνεται από την πρώτη στιγμή ακόμη, από πού έχει αρχίσει να πνέει ο άνεμος!\nΤο ότι εκτός αυτού είναι ο μόνος που μπορεί να προσφέρει στον άνθρωπο την πραγματική και ζωντανή εσωτερική ειρήνη και ότι γι’ αυτόν το λόγο είναι και ο πραγματικός άρχοντας όλων των αρχόντων της Γης και ότι μπορεί να προσφέρει στους ανθρώπους αυτής της Γης την ειρήνη όπως κανένας άλλος άρχοντας, αυτό το πράγμα εγώ τουλάχιστον το έχω νιώσει ήδη!\nΜόνον αυτός μπορεί να αποκαταστήσει πραγματικά και ζωντανά το παλαιό βασίλειο της προφητικής αντίληψης και γνώσης του Δαβίδ, το οποίο εσείς προ πολλού καταστρέψατε, και να ιδρύσει μια βασιλεία στην οποία θα είναι παντοτινοί υποτελείς όλοι οι άρχοντες αυτού του κόσμου, παρ’ όλες τις κορόνες και τα σκήπτρα τους. Γιατί το βασίλειο της καθαρής γνώσης είναι και θα παραμείνει για πάντα στον κόσμο το ισχυρότερο βασίλειο, το οποίο καμία άλλη δύναμη δεν πρόκειται ποτέ να το καταλάβει ολοκληρωτικά. Όμως εκεί όπου υπάρχει το φως και η ενέργειά του που εισχωρεί βλέποντας τα πάντα σε βάθος, εκεί υπάρχει και η πραγματική κρίση, όπως και η πληρέστερη και καθαρότερη δικαιοσύνη!\nΣτο τέλος δε λέγεται ότι: “Αυτό το πράγμα θα το επιτελέσει ο ζήλος του Ιεχωβά.” Και ποιος άλλος μπορεί να είναι ο Ίδιος ο Κύριος Ιεχωβά Σαβαώθ, παρά το Πνεύμα του θεού από το οποίο αυτός ο νεαρός πλημμυρίζει και το οποίο αποτελεί κάτι που εγώ το κατάλαβα από την πρώτη στιγμή! Οπότε πώς είναι δυνατόν να μην το καταλαβαίνετε εσείς, τους οποίους θα έπρεπε να σας αφορά πολύ περισσότερο, απ’ ό,τι εμένα σαν ειδωλολάτρη;\nΩ θεοί και όλα τα μαντεία του κόσμου! Πόσο απερίγραπτα τυφλοί, ανόητοι και εκ βαθέων κακοί θα πρέπει να είσαστε, ώστε να μην μπορείτε με την πρώτη ματιά να καταλάβετε και να νιώσετε από πού έχει αρχίσει να πνέει ο άνεμος! Εγώ, ένας ειδωλολάτρης, έχω καταλήξει να εξηγώ σε σας πώς έχουν τα πράγματα!\nΑναρωτιέμαι τί θα είχε να σας πει ο προφήτης που κατέγραψε αυτή την προφητεία, αν παρουσιαζόταν μπροστά σας, βλέποντας αυτήν τη σκοτεινή σας αδιαλλαξία!\nΠείτε μου, δεν αισθάνεστε καθόλου ντροπή για το γεγονός ότι στέκεστε τόσο ανόητοι και τυφλοί μπροστά στα μάτια αυτού, του οποίου η θέληση είναι ο μόνος παράγοντας από τον οποίο εξαρτάται και από τον οποίο διατηρείται αυτή η νωθρή και αυτοκαταστροφική ύπαρξή σας όπως και η σκοτεινή της κυριαρχία; Δεν καταλαβαίνετε ότι και με εσάς θα μπορούσε να ακολουθήσει την ίδια τακτική που ακολούθησε χθες με εκείνη την πέτρα ή με κείνο το ζωντανό όνο;\nΚοίτα να δεις αυτούς τους ανθρώπους που εξακολουθούν να αναρωτιούνται ποιο θα ήταν το σωστό -είτε να ακολουθήσουν την κατεύθυνση ενός Θεού τον οποίο δεν γνωρίζουν και στον οποίο ποτέ δεν είχαν πιστέψει ή την κατεύθυνση αυτού του κόσμου, από τον οποίο όλοι τους έχουν παχύνει και από τον οποίο θέλουν να παχύνουν ακόμη περισσότερο, ενώ ένας αυτούσιος θεός στέκεται μπροστά τους, εξοπλισμένος κατά το μέγιστο βαθμό με όλες εκείνες τις ιδιότητες που μπόρεσε ποτέ ν’ αποδώσει στο Θεό η ανθρώπινη φαντασία!\nΘα ήθελα λοιπόν να μάθω απ’ όλους εσάς τους ανόητους, πώς φαντάζεστε τελικά το Θεό! Κάποια έννοια θα πρέπει να έχετε γι’ αυτόν! Μιλήστε λοιπόν, γιατί τώρα πλέον σας προστάζω εγώ να μου απαντήσετε!»\nΗ ομιλία του Ιωράμ για την οντότητα του Θεού,\nσαν απάντηση προς το Ρωμαίο δικαστή.\nΑυτός ο έντονος λόγος του δικαστή είχε σαν αποτέλεσμα οι εκπρόσωποι του Ναού να καταληφθούν από μεγάλη σύγχυση και φόβο και το μόνο που μπορούσαν να κάνουν ήταν να τραυλίζουν αντί να μιλάνε. Εκείνος που διατήρησε την ψυχραιμία του πιο πολύ απ’ όλους ήταν ο Ιωράμ, ο οποίος σηκώθηκε από το κάθισμά του και αφού έκανε μια βαθιά υπόκλιση μπροστά στο δικαστή, είπε:\n(Ιωράμ): «Υψηλέ, αυστηρέ και δικαιότατε εξουσιαστή και δικαστή για ολόκληρη την περιφέρεια της Ιερουσαλήμ και πολύ πιο πέρα από αυτά τα όρια! Για εμάς η υπόθεση της έννοιας της οντότητας του Θεού είναι μια πολύ δύσκολη υπόθεση, καθώς μας έχει τεθεί από το Μωυσή μια πολύ αυστηρή απαγόρευση, ως προς το να σχηματίσουμε μια οποιαδήποτε απτή έννοια ή μια οποιαδήποτε εικονική ιδέα για το Θεό! Γι’ αυτό και στο Ναό μας δεν θα βρεις ούτε ένα εικόνισμα από το οποίο θα μπορούσε να διαμορφωθεί στις εξωτερικές αισθήσεις του ανθρώπου κάποια ιδέα για την έννοια του Θεού!\nΠέραν αυτού όμως, οι πατέρες μας, όπως ο Αβραάμ, ο Ισαάκ και ο Ιακώβ, είχαν αρκετά οράματα, στα οποία έβλεπαν το Θεό και συνομιλούσαν μαζί Του. Σε αυτά τους τα οράματα, ο Θεός τους φανερωνόταν πάντοτε με μια τέλεια ανθρώπινη μορφή, αν και στη συνέχεια των μωσαϊκών κειμένων αναφέρεται ότι κανείς δεν μπορεί να δει το Θεό και ταυτόχρονα να ζει, γιατί ο Θεός είναι πυρ αναλίσκον, το οποίο διαμένει στο άβατο του Φωτός Του!\nΟ Μωυσής ωστόσο κάποτε ζήτησε να δει το Θεό, έστω κι αν αυτό θα σήμαινε τον άμεσο θάνατό του. Και έτσι ο Θεός μίλησε στο Μωυσή και του είπε: Κρύψου σ’ αυτήν τη σπηλιά και Εγώ θα προσπεράσω από μπροστά της! Όταν θα σε φωνάξω, βγες από τη σπηλιά και έτσι θα μπορέσεις να δεις την πλάτη Μου!\nΤη στιγμή που πότε γίνεται λόγος για τη μορφή του Θεού και πότε το θέμα της μορφής Του απαγορεύεται με μεγάλη αυστηρότητα, το να συλλάβει κανείς μια ιδέα για την έννοια του Θεού γίνεται κάπως δύσκολο και με τον καιρό μάλιστα αδύνατο. Είναι φανερό ότι η ψυχή του ανθρώπου λαχταρά ένα Θεό με μορφή και αν κανείς το δει μέσα από ένα στενό πλαίσιο, δεν μπορείς να κατηγορήσεις και τόσο πολύ τους ειδωλολάτρες για το ότι το Δία τους τον φαντάζονται εικονικά σαν έναν τελειότατο άνθρωπο! Ενώ εμείς δεν έχουμε παρά μόνο τη λέξη “Ιεχωβά” και τίποτ’ άλλο!\nΌσον αφορά εμένα προσωπικά σαν άνθρωπο, όπως για σένα έτσι και για μένα, ο νεαρός αυτός είναι με το παραπάνω καλός και ισχυρός ώστε τελικά μπορεί να είναι όντως Θεός. Αλλά σκέψου για λίγο και το λαό, ο οποίος νιώθει μεγάλη εξάρτηση από τη διδασκαλία του Μωυσή και των προφητών! Ο Ναός αποτελεί από παλιά το επίκεντρο της ευτυχίας του και προς το Ναό είναι που στρέφει τις επιθυμίες και τις ελπίδες του, καθώς μέσω αυτού φαντάζεται τον εαυτό του να πλησιάζει στο Θεό, όπου Εκείνος εισακούει, μέσα από το αυτί του αρχιερέα, τις προσευχές του ιδίου και των βοηθών του! Αφαίρεσε αυτό το πράγμα από το λαό και θέσε στη θέση της κιβωτού αυτόν το θεϊκό νεαρό, και σε λίγο θα εκδηλωθεί σ’ ολόκληρη τη χώρα μια γενική επανάσταση!\nΚαι βέβαια κοροϊδεύουμε τον κόσμο, αλλά αυτό γίνεται γιατί ήμαστε υποχρεωμένοι να του φερόμαστε μ’ αυτό τον τρόπο. Αν δεν συνέβαινε αυτό και αν από αυτό το πράγμα δεν εξαρτιόταν τόσο η ζωή μας, όπως και η ευτυχία και η ησυχία του λαού, τότε εδώ και πολύ καιρό θα παύαμε να φερόμαστε μ’ αυτό τον τρόπο! Ή μήπως νομίζεις ότι είναι τόσο εύκολο να παρουσιάσεις στο λαό σαν υπαρκτό, κάτι το οποίο ούτε υπάρχει και για το οποίο, με την καλύτερη θέληση, δεν μπορείς να διαμορφώσεις και καμιά άποψη;\nΕγώ για τον εαυτό μου πιστεύω για το νεαρό το ίδιο που πιστεύεις κι εσύ. Αλλά μπροστά στα μάτια του λαού είμαι υποχρεωμένος να συνεχίσω αυτή την παλαιά ανοησία και να μην αφήσω σε καμία περίπτωση να διαφανεί ούτε η παραμικρή ένδειξη, ότι εσωτερικά διαθέτω μια εντελώς διαφορετική πίστη απ’ αυτήν που προβάλλω εξωτερικά!\nΑν με τον καιρό καταφέρει η δύναμη του νεαρού να προσελκύσει την προσοχή του λαού έτσι όπως προσήλκυσε και τη δική μας και συμβεί ώστε ο λαός να τον αναγνωρίσει και να τον αποδεχθεί ως αυτό που είναι, τότε ο μικρός μας θα κερδίσει εύκολα και το Ναό. Αλλά μια παλαιά και καθιερωμένη υπόθεση, στην οποία διασταυρώνονται μεταξύ τους τόσα πολλά συμφέροντα, δεν μπορεί να παραμεριστεί έτσι εύκολα.\nΑυτή είναι μια άποψη στην οποία σίγουρα συμφωνεί μαζί μου ολόκληρος ο Ναός και δεν πιστεύω ότι κανείς θα είχε κάποια αντίθετη γνώμη!»\nΛέει ο δικαστής: «Βέβαια, ενάντια σ’ αυτή την άποψη, κατ’ αρχήν δεν μπορεί να υπάρχει καμία ένσταση. Αλλά και πάλι θα μπορούσε να παρατηρηθεί κάτι και αυτό είναι το εξής: Εσείς -αν πραγματικά πιστεύετε στην αποστολή του παιδιού- θα μπορούσατε με έναν κατάλληλο τρόπο να ευαισθητοποιήσετε το λαό ως προς αυτό, δείχνοντάς του τι είναι Αυτό που έχει έρθει στον κόσμο!»\nΛέει ο Ιωράμ «Το αίτημα αυτό θα μπορούσε να θεωρηθεί δίκαιο και ίσως θα μπορούσε να γίνει κάτι προς αυτή την κατεύθυνση! Ωστόσο, αυτό το πράγμα πάντοτε θα αποτελεί ένα πολύ παράτολμο επιχείρημα, το οποίο θα μπορούσε να επιφέρει τόσο σε μας, όσο και στο παιδί, ένα σωρό δυσκολίες!\nΔιότι, κατά πρώτον ο μικρός σίγουρα δεν θα παραμείνει στο Ναό, τη στιγμή που σήμερα ή ίσως και αύριο θα οδηγηθεί από τους γονείς του ξανά στη Ναζαρέτ, η οποία βρίσκεται σε κάποια σημαντική απόσταση ώστε να μπορεί κανείς να παραπέμψει εκεί όλους αυτούς που θα ενδιαφερθούν για το πρόσωπό του.\nΚαι κατά δεύτερον, εκατοντάδες χιλιάδες ανθρώπων θα αρχίσουν να μας ρωτούν στα σοβαρά, για ποιο λόγο αυτός, ως ο υπεσχημένος από τους προφήτες, δεν μένει στον οίκο που ανήκει μόνο σ’ αυτό τον ίδιο και ο οποίος οίκος είναι βεβαίως ο Ναός!\nΤι απάντηση θα δίναμε λοιπόν στο λαό όταν θα ρωτούσε, γιατί ο μικρός προτιμά τη Ναζαρέτ και τη Γαλιλαία, παρά την πόλη του Θεού; Σε λίγο ο λαός θα έλεγε: “Σίγουρα, τόσο η πόλη όπως και ο Ναός, θα πρέπει να έχουν αμαρτήσει σε μεγάλο βαθμό και η υπόθεση αυτή θα πρέπει να ερευνηθεί και να εξιλεωθεί!”\nΜε λίγα λόγια, όπως και να χειριστούμε το θέμα, στο λαό θα ξεσηκωνόταν μια μεγάλη αναταραχή, η οποία θα μας δημιουργούσε πολύ μεγάλες δυσκολίες. Γι’ αυτό έχω τη γνώμη, ότι σε αυτή την περίπτωση το καλύτερο που έχουμε να κάνουμε είναι να μην πούμε στο λαό σχεδόν τίποτα, αλλά να αφήσουμε το όλο θέμα ολοκληρωτικά στο παιδί και στην επίδραση του χρόνου!\nΌ,τι και να ακολουθήσει στη συνέχεια, εμείς τουλάχιστον θα είμαστε προετοιμασμένοι ήδη λόγω αυτής της τριήμερης συνάντησής μας και από μόνοι μας στη συνέχεια θα προετοιμαστούμε ακόμη πιο καλά και σε μεγαλύτερο βάθος! Εκτός αυτού όμως, ας μιλήσει ο νεαρός και ας καθορίσει τι είναι αυτό που θέλει να γίνει, γιατί είναι σίγουρο, ότι είναι πολύ δύσκολο να αντιταχθεί κανείς στη θέλησή του!»\nΟ αυστηρός αντίλογος του μικρού Ιησού\nπρος τους υποκριτές υπηρέτες του Ναού.\nΟι καταχρηστικές ενέργειες του Ναού.\nΛέω Εγώ: «Είμαι εδώ για να σας αναγγείλω ότι ήρθα για να ολοκληρώσω το έργο Αυτού που Με έστειλε και τον οποίο εσείς κατά την προσωπική σας μαρτυρία δεν Τον γνωρίζετε. Εγώ όμως Τον γνωρίζω πολύ καλά, αφού κατοικεί μέσα Μου σε όλη την πληρότητά Του!\nΟ Μωυσής είχε ζητήσει να Τον δει, και του δόθηκε να δει μόνο την πλάτη -που και αυτό το συμβάν ακόμη, είχε σαν συνέπεια να τυφλωθεί για τρεις μέρες και στη συνέχεια από το πρόσωπό του εκπεμπόταν μια τέτοια λαμπρότητα, ώστε όταν παρουσιαζόταν μπροστά στο λαό, ήταν υποχρεωμένος να καλύπτει το πρόσωπό του, γιατί τα μάτια τους δεν θα ήταν ποτέ δυνατό να αντέξουν σε αυτή την ακτινοβολία του φωτός.\nΕσείς όμως μπορείτε να παρατηρείτε το πρόσωπό Μου με μεγάλη ευκολία και τα μάτια σας δεν προσβάλλονται από ανυπόφορη φωτεινότητα! Γιατί; Γιατί αυτή η σάρκα κρύβει Αυτόν που κατοικεί μέσα Μου! Πέραν αυτού όμως, Αυτό που υπάρχει εδώ είναι πολύ περισσότερο από Εκείνο που υπήρχε εκεί! Αλλά εσείς δεν το αντιλαμβάνεστε, γιατί μπροστά στα μάτια σας κρέμεται το τριπλό κάλυμμα του Μωϋσή, το οποίο μπροστά στα δικά σας μάτια θα κρέμεται για πολύ ακόμη, ώστε σε καμία περίπτωση να μην αναγνωρίσετε Αυτόν που ήρθε σε σας από τον ύψιστο των ουρανών.\nΜε το δικαστή είναι βέβαια πολύ εύκολο να ανταλλάσσετε κουβέντες, καθώς ο άνθρωπος αυτός αντιλαμβάνεται τις σκέψεις σας μόνο μέσα από τη σκοπιά που του την παρουσιάζει ο καλοστημένος λόγος σας. Αλλά το να μιλάτε με Μένα είναι κάπως δυσκολότερο, γιατί Εγώ αντιλαμβάνομαι και τις πιο μύχιες σκέψεις της καρδιάς σας, οι οποίες λένε κάτι εντελώς διαφορετικό απ’ αυτό που προβάλλει από το στόμα σας! Γι’ αυτό και Μου είσαστε απεχθέστατοι, επειδή εξωτερικά μπορεί να πλένεστε και να καθαρίζεστε, αλλά εσωτερικά, οι ψυχές σας είναι γεμάτες ακαθαρσίες!\nΤη στιγμή που ο δικαστής -στην καρδιά του οποίου δεν υπάρχει τίποτε το ψεύτικο- σας παρότρυνε να στρέψετε την προσοχή του λαού προς Εμένα και έτσι να τον αναζωογονήσετε με αυτή την εκπλήρωση των προσδοκιών του, γιατί προβάλλετε όλες αυτές τις ποταπές και τιποτένιες δυσκολίες, βάσει των οποίων κάτι τέτοιο υποτίθεται ότι δεν θα μπορούσε να πραγματοποιηθεί;\nΘα σας το πω εντελώς ξεκάθαρα: Εσείς -και όχι ο λαός είσαστε που δεν θέλετε να γίνει γνωστό αυτό το θέμα, γιατί εσείς οι ίδιοι είσαστε οι χειρότεροι εχθροί Μου! Αλλά αυτό δεν πειράζει, γιατί κατά πρώτον, ακόμη δεν έχει έρθει η ώρα Μου και κατά δεύτερον, γιατί αυτός ο Ναός έχει βεβηλωθεί από εσάς σε τόσο υπερβολικό βαθμό, ώστε να αποκλείει κάθε πιθανότητα να μπορέσω ποτέ να διαμείνω μέσα του! Πράγματι, οι πράξεις Μου ποτέ δεν πρόκειται να συμβάλουν στην εξύψωση της υπόληψής σας.\nΜπορεί βέβαια να γκρινιάζετε, επειδή ο Μωυσής σας απαγόρευσε να κατασκευάσετε μια σκαλιστή εικόνα του Θεού, ωστόσο δεν σας πείραξε καθόλου το γεγονός, ότι μπροστά στο λαό παριστάνετε τους θεούς, διδάσκοντάς τον ότι ο Θεός δεν κάνει απολύτως τίποτα χωρίς εσάς και ότι δεν ακούει καμιά άλλη παράκληση, παρά μόνο αυτήν που προέρχεται από το δικό σας στόμα. Πείτε Μου λοιπόν αν ποτέ ο Μωυσής σας έδωσε κάποια τέτοια εντολή!\nΗ δουλειά σας θα έπρεπε να είναι να καθοδηγείτε το λαό στην οδό που άγει προς τον ουρανό -γιατί αυτή είναι η θέληση του Θεού και αυτό είναι που σας σύστησαν ο Μωυσής και ο αδελφός του Ααρών- αλλά εσείς δεν κάνετε παρά το άκρως αντίθετο και θεωρείτε το λειτούργημά σας, το Θεό, το λαό καθώς και το Ναό ως τίποτ’ άλλο, παρά σαν μια παχιά αγελάδα, για την οποία ισχυρίζεστε ότι μόνον εσείς έχετε το δικαίωμα να την αρμέγετε!\nΌμως Εγώ σας λέω και πάλι εντελώς ξεκάθαρα, ότι ο Θεός, τον οποίο εσείς αποκηρύσσετε με κάθε σας αναπνοή και με κάθε χτύπο της καρδιάς σας, ποτέ δεν σας έχει δώσει κάποιο τέτοιο δικαίωμα και ότι ποτέ δεν έχει εισακούσει τις νεκρές και μηχανιστικές προσευχές σας, δεν τις εισακούει τώρα και ούτε πρόκειται ποτέ να τις εισακούσει!\nΓιατί αν ο Θεός εισάκουγε ποτέ αυτή την ανούσια πολυλογία και τα κρωξίματά σας, τότε κάτι θα έπρεπε να έχω αντιληφθεί κι Εγώ! Γιατί ό,τι γνωρίζει ο Πατέρας, το γνωρίζει και ο Υιός ή: ό,τι γνωρίζει η Αγάπη Μου, το γνωρίζει και ο Νους Μου! Όμως για μια τέτοια αποδοχή των προσευχών σας δεν γνωρίζει απολύτως τίποτα ούτε η Αγάπη ούτε και ο Νους Μου!\nΚαι όμως, συνηθίζετε να λέτε: “Αν εσύ άνθρωπε παρακαλέσεις το Θεό για κάτι, αυτό δεν σου χρησιμεύει απολύτως σε τίποτα, αλλά αν μας προσφέρεις μια θυσία και στη συνέχεια εμείς προσευχηθούμε για σένα, τότε η δική μας προσευχή θα σε βοηθήσει!” Λέτε ότι μόνον εμείς οι ιερείς μπορούμε να προσευχηθούμε με τέτοιο τρόπο, ώστε η προσευχή να είναι ωφέλιμη, ενώ στο λαό δεν επιτρέπεται παρά μόνο να προσφέρει θυσίες και έτσι καταθέτοντας αυτή την πλούσια προσφορά του, συμπροσεύχεται μαζί μας!\nΚαι έτσι, με αυτό τον τρόπο απομυζάτε το λαό διπλάσια: κατά πρώτον, ζητάτε το ένα δέκατο από κάθε συγκομιδή και τα πρωτότοκα από τη γέννα του κάθε σπιτικού ζώου και για τους πρωτότοκους των ανθρώπων ζητάτε να σας δοθεί μια πλούσια εισφορά και κατά δεύτερον, ζητάτε από το λαό ακατάπαυστα ένα σωρό θυσίες, υποσχόμενοι ότι θα κάνετε, κάποιες πολύωρες προσευχές, τις οποίες ποτέ δεν πραγματοποιεί τε!\nΚαι αυτό, γιατί μέσα σας σκέφτεστε ως εξής: “είτε, εμείς προσευχηθούμε είτε δεν προσευχηθούμε, έτσι κι αλλιώς η προσευχή αυτή δεν πρόκειται να βοηθήσει αυτόν που έφερε την προσφορά σε τίποτα απολύτως. Αν υπάρχει κάτι το οποίο βοηθάει, τότε αυτό είναι απλά και μόνο η προσφορά που μας έφερε, θέτοντας πάνω της όλες του τις ελπίδες!” Και έτσι, δεν κάνετε ούτε καν αυτό για το οποίο πληρωθήκατε!\nΜε τι θα μπορούσα λοιπόν να σας συγκρίνω! Είσαστε εντελώς αντίθετοι προς το Θεό και μοιάζετε με άγριους λύκους, οι οποίοι περιφέρονται φορώντας προβιές αρνιών, ώστε τα πρόβατα να μη δραπετεύουν στη θέα τους και αυτοί να μπορούν να τα θηρεύουν και να τα κατασπαράζουν χωρίς κανέναν κόπο! Όμως ακριβώς έτσι όπως είναι το έργο σας, έτσι θα είναι και ο μισθός που θα λάβετε, όταν κάποτε θα βρεθείτε στον κόσμο των ψυχών! Αυτό σας το λέω, και μπορείτε να βασισθείτε ότι η επαγγελία Μου αυτή δεν πρόκειται να μείνει ανεκπλήρωτη!»\nΟ οργισμένος αντίλογος του αρχιερέα. Η προφητεία του μικρού Ιησού για την πρόσκληση προς τους ειδωλολάτρες να γίνουν παιδιά του Θεού στη θέση των Ιουδαίων, καθώς και για την καταστροφή της Ιερουσαλήμ και του Ναού. Η αλήθεια για το θάνατο του Ζαχαρία\nΗ ομιλία Μου αυτή είχε ως αποτέλεσμα να πυροδοτηθεί η οργή του αρχιερέα, ο οποίος είπε: «Μικρέ, ποιος σου έδωσε το δικαίωμα να απειλείς εμάς και το Ναό; Μήπως είμαστε εμείς αυτοί οι οποίοι πρόσθεσαν αυτές τις εντολές στο Μωσαϊκό νόμο και τις οποίες τώρα είμαστε υποχρεωμένοι να τηρούμε; Όσο σοφός κι αν ήταν κάποιος από τους προηγούμενούς σου λόγους, τόσο στερούνται σοφίας αυτά που λες τώρα! Δεν γνωρίζεις ότι το δέντρο δεν κόβεται με ένα και μοναδικό κτύπημα, όπως και ότι είναι μάταιο να αλλάξει κανείς κάτι το οποίο δεν είναι δυνατό να αλλάξει; Αν μπορείς, πήγαινε να αλλάξεις εσύ το λαό! Ο Ιουδαϊκός λαός αποτελεί ένα πολύ παλαιό δέντρο, το οποίο δεν μπορείς πια να το λυγίσεις όπως τον κορμό μιας νεαρής φουντουκιάς!\nΠραγματικά, δεν αμφιβάλλουμε ότι σου έχει ανατεθεί από το Θεό να επιτελέσεις ένα ανώτερο έργο, αλλά γι’ αυτό δεν χρειάζεται να καταπατήσεις τους παλαιούς θεσμούς, οι οποίοι προέρχονται από το Μωυσή -έστω κι αν έχουν εμπλουτιστεί με κάποιες μεταγενέστερες προσθήκες, τις οποίες απαιτούσαν οι συνθήκες της εκάστοτε εποχής- και παράλληλα να παρομοιάζεις εμάς τους διαχειριστές αυτών των θεσμών με άγριους λύκους οι οποίοι περιφέρονται μέσα σε προβιές προβάτων! Γιατί ποτέ δεν κατασπαράξαμε κανέναν μέχρι σήμερα. Όμως αν σωφρονίσαμε αυτούς που έδειχναν ασέβεια προς το Θεό και το Ναό, καθώς και αυτούς που μοιχεύανε, δεν κάναμε τίποτ’ άλλο, παρά μόνον αυτό το οποίο μας πρόσταξε ο Μωυσής. Μπορείς και σ’ αυτή την περίπτωση να μας κατηγορήσεις ότι ενεργήσαμε άδικα και ενάντια στους θεϊκούς θεσμούς;\nΚαλά θα ήταν, όταν μιλάς μαζί μας, να μετράς τα λόγια σου κάπως καλύτερα. Γιατί αν βρίσκεις κάτι το κακό είτε σε μας είτε στο Ναό, τότε πες το μας με καλές, παιδικές κουβέντες, και εμείς θα δούμε τι μπορεί να γίνει με την υπόθεση! Ενώ με τις φοβέρες δεν πρόκειται να έχεις απολύτως καμία επιτυχία σε εμάς!»\nΛέω Εγώ: «Με το είδος σας ποτέ κανείς δεν μπόρεσε να επιτύχει απολύτως τίποτα, είτε χρησιμοποιώντας τον ήπιο είτε το σκληρό λόγο. Γι’ αυτό και εσείς θα παραμείνετε αυτό που είσαστε, μέχρι το τέλος του κόσμου! Και αυτός είναι ο λόγος που θα σας αφαιρεθεί η Χάρις και θα δοθεί στους ειδωλολάτρες!\nΣτρέψτε τα μάτια σας προς την κατεύθυνση της μεγάλης θάλασσας και προς αυτό το μέρος του κόσμου που ονομάζεται Ευρώπη! Το μέρος αυτό κατοικείται αποκλειστικά από ειδωλολάτρες και μόνο πολύ σπάνια θα ταξιδέψει σε εκείνα τα μέρη κάποιος Ιουδαίος. Εκεί είναι που θα μεταφυτευτεί ή Ουράνια Χάρις!\nΜετά την πάροδο εβδομήντα χρόνων, θα ψάχνει κανείς για να βρει την Ιερουσαλήμ και το Ναό, και δεν θα μπορεί να βρει ούτε το σημείο που βρισκόταν η πόλη ούτε και το σημείο που ήταν ο Ναός’ και έτσι κάποιοι θα πούνε: «Τι σημασία έχει λοιπόν το σημείο στο οποίο έστεκε ο Ναός; Ας επιλέξουμε το επόμενο καταλληλότερο σημείο και ας κτίσουμε εκεί ένα Ναό του Σολομώντος κι ας τον φτιάξουμε έτσι όπως ήταν και ο παλαιότερος!»\nΈτσι θα λένε και έτσι θα πράξουν! Αλλά μόλις θα αρχίσουν την οικοδόμησή του, από τα έγκατα της γης θα ξεπηδήσει μια δυνατή φωτιά, η οποία θα καταστρέψει τόσο τους κτίστες, όσο και τα υλικά.\nΜετά από αλλεπάλληλες τέτοιες αποτυχημένες προσπάθειες, θα έλθουν δυνατά ειδωλολατρικά στρατεύματα από την κατεύθυνση της ανατολής και της μεσημβρίας τα οποία θα καταλάβουν το χώρο και θα τον ερημώσουν και εσείς θα σκορπιστείτε σ’ ολόκληρη τιη γη και θα σας κυνηγούν από το ένα άκρο της μέχρι το άλλο!!\nΑυτή θα είναι η συνέπεια για το ότι αυθαίρετα απομακρυνθήκατε από τους παλαιούς θεϊκούς Νόμους, ανταλλάσσοντάς τους με τους δικούς σας υλιστικούς και ανθρώπινους θεσμούς, εκμεταλλευόμενοι το μεγάλο κέρδος που σας απέδωσε η εφαρμογή τους.\nΔεν έχετε παρά να διαβάσετε την ιστορία του Nαού και των μυστικών συμβάντων του, και θα ανακαλύψετε ότι από την εποχή των προφητών ακόμη συνέβαιναν πράγματα για τα οποία οι τρίχες ενός σχετικά σωστά σκεπτόμενου ανθρώπου θα έπρεπε να σηκωθούν μέχρι τις υψηλότερες κορφές του Λιβάνου!\nΜέχρι τώρα λιθοβολήθηκε ο κάθε προφήτης ή ιερέας ο οποίος έκανε μια σοβαρή προσπάθεια για να απομακρύνει από τον Οίκο του Ιεχωβά τις αποκρουστικές ανθρώπινες εντολές και να εισάγει ξανά τις καθαρά θεϊκές!\nΠόσος καιρός έχει περάσει από τότε που ο αρχιερέας Ζαχαρίας στραγγαλίστηκε από τα ίδια σας τα χέρια, την ώρα που θυσίαζε στο Ναό με καθαρό τρόπο;\nΟ λαός, ο οποίος αγαπούσε και σεβόταν το Ζαχαρία, όταν είδε στη θέση του να εμφανίζεται ένα νέος αρχιερέας, απαίτησε να μάθει από σας τι συνέβη με τον άνθρωπο του Θεού.\nΤότε εξαπατήσατε το λαό θρασύτατα, λέγοντας του με υποκριτικά θεοσεβούμενο τρόπο, ότι ο Ζαχαρίας προσευχόταν στα άγια των αγίων του Ναού για ολόκληρο το λαό, όπου του εμφανίστηκε ξανά ο άγγελος του Κυρίου, του οποίου το πρόσωπο φώτιζε περισσότερο απ’ ό,τι φωτίζει ο ήλιος το μεσημέρι.\nΚαι ότι ο άγγελος είπε στον έκπληκτο άνθρωπο του Θεού “Πιστέ δούλε του Κυρίου! Εκπλήρωσες το γήινο σου έργο και μπροστά στα μάτια του Θεού βρέθηκες να είσαι δίκαιος! Γι’ αυτό και αυτήν τη στιγμή θα εγκαταλείψεις αυτήν τη γη και θα με ακολουθήσεις έτσι όπως είσαι, παίρνοντας μαζί σου το σώμα όπως και την ψυχή σου, έτσι όπως ο Ενώχ και ο Ηλίας,\nκαι θα σε οδηγήσω μπροστά στον ουράνιο θρόνο του, όπου και σε περιμένει μια πλούσια ανταμοιβή!”\nΠάνω σ’ αυτό ο Ζαχαρίας κοίταξε προς τον ουρανό με ένα ήδη μακάριο ουράνιο βλέμμα και στη στιγμή εξαφανίστηκε από το Ναό και από τη γη, μέσα στα χέρια του αγγέλου!\nΣτη συνέχεια βάλατε σ’ εκείνο το ψεύτικο σημείο μια λευκή πέτρα, με την επιγραφή: “Η ανάληψη του Ζαχαρία, του ανθρώπου του Θεού!” Και έτσι ξεπλύνατε τον εαυτό σας μπροστά στο λαό. Από τότε αποδίδετε μαζί του τιμές στον άνθρωπο του Θεού, ψέλνοντάς του ψαλμούς, ενώ ως οι χειρότεροι εχθροί του, πέσατε πάνω του με εγκληματική μανία και τον στραγγαλίσατε ανάμεσα στο μεγάλο βωμό και τα άγια των αγίων, την ώρα που εκείνος προσευχόταν γονατιστός!\nΤην ίδια μοίρα που είχε ο Ζαχαρίας, την είχαν και πολλοί άλλοι προφήτες και πραγματικοί αρχιερείς κατά την τάξη του Ααρών! Μετά όμως, για τα μάτια του λαού, τους αναρτήσατε μεγαλοπρεπή μνημεία και τους τιμάτε μέχρι και σήμερα!\nΠείτε Μου αν το πράγμα έχει διαφορετικά απ’ ό,τι σας το παρουσιάζω! Δεν απαντάτε, γιατί από το φόβο που σας έχει καταλάβει επειδή αποκάλυψα αυτό το πράγμα μπροστά σας, έχει παραλύσει η γλώσσα σας! Βέβαια, λόγω της κοινωνικής σας θέσης, νιώθετε σίγουροι απέναντι στον εγκόσμιο νόμο. Δυστυχώς ο εγκόσμιος νόμος δεν μπορεί να σας αγγίξει, γιατί εκτός από Μένα δεν υπάρχει κανένας μάρτυρας που θα κατέθετε εναντίον σας! Όμως Εγώ εναντίον σας δεν χρειάζομαι την εγκόσμια δικαιοσύνη και ούτε πρόκειται να απλώσω το χέρι Μου πάνω σας και να σας τιμωρήσω. Αλλά αν παραμείνετε σ’ αυτή σας τη διαστροφή, τότε θα σας συμβεί αυτό που σας προανήγγειλα! Με αυτά ολοκλήρωσα το λόγο Μου και τώρα μπορείτε να μιλήσετε εσείς και πάλι!»\nΕδώ το πρόσωπο του δικαστή πήρε μια άσχημη έκφραση, ενώ είπε: «Αν το επιθυμείς, μπορώ να δικάσω με συνοπτική διαδικασία αυτούς τους μασκαρεμένους δούλους του Θεού, γιατί για μένα η δική Σου μαρτυρία είναι υπεραρκετή!»\nΛέω Εγώ: «Άφησέ το, δεν χρειάζεται! Κοίτα, στη θέλησή Μου θα υπήρχε αρκετή δύναμη, για να τους καταστρέψω αυτοστιγμί. Όμως ούτε εσύ ούτε ο λαός και ούτε Εγώ θα κερδίζανε κάτι! Προς το παρόν είναι αρκετό ότι μέσα στο σκοτάδι της νύχτας τους ανάψαμε ένα μικρό φως. Το ξαφνικό ξημέρωμα θα τους έκανε ακόμη πιο τυφλούς απ’ ό,τι είναι τώρα και μαζί μ’ αυτούς και ολόκληρο τον ιουδαϊκό λαό. Και αυτό θα συνέβαινε αν θα τους καταδίκαζες για τις υπέρογκες και χονδροειδέστατες αμαρτίες τους. Αυτοί εδώ θα μπλεχθούν μέσα στα ίδια τους τα δίχτυα, πράγμα που θα επιφέρει και την αυτοκαταστροφή τους.\nΑλλά στους ανθρώπους της γης έχει τεθεί στα πάντα και κάποιο μέτρο, τόσο όσον αφορά το καλό όπως και για το κακό και το ίδιο ισχύει και για κάθε κοινωνική ομάδα ή και για κάθε λαό επίσης. Όταν το μέτρο αυτό πληρωθεί όσον αφορά το θεϊκό καλό, τότε, τόσο ο λαός αυτός όσο και η χώρα του, αρχίζουν να πλημμυρίζουν από ευλογία, ενώ αν ένας λαός γεμίσει από κακία, επισύρει πάνω του μια αυστηρή καταδίκη. Έτσι η διάρκεια του κακού ρόλου αυτού του λαού έχει λήξει και ο τόπος του μετατρέπεται σε έρημο, πράγμα που θα συμβεί και με αυτήν τη χώρα, σε μια όχι και τόσο μακρινή εποχή!\nΌποιος μπορεί και επιθυμεί να κατανοήσει αυτό το θέμα, ας το κατανοήσει! Έχει πλησιάσει πλέον ο καιρός κατά τον οποίο στους κακούς ανθρώπους θα συμβεί ώστε από την ταράτσα των σπιτιών να τους φωνάζουν ποιου πνεύματος παιδιά είναι και οι άνθρωποι θα μπορούν να διαβάζουν τις πράξεις τους πάνω στο μέτωπό τους, στο οποίο και θα αντικαθρεπτίζονται! Γιατί από την ίδια σχολή από την οποία και Εγώ άντλησα τη γνώση Μου, από την ίδια σχολή θα αντλήσουν τότε και οι μαθητές της Αγάπης Μου, με αποτέλεσμα να γνωρίζουν αυτά που κι Εγώ γνωρίζω και να κάνουν αυτά που κι Εγώ κάνω! Όμως ακόμη δεν έχει έρθει εντελώς η ώρα γι’ αυτό το πράγμα. Όταν θα έρθει όμως, θα το ακούσετε και έτσι θα μπορείτε να χαράξετε και τη δική σας πορεία.\nΜε αυτά ολοκλήρωσα όσα είχα να σας πω! Όποιος έχει να προσθέσει κάτι, ας μιλήσει τώρα, γιατί δεν θα παραμείνω μαζί σας παρά για ένα σύντομο χρονικό διάστημα ακόμη, καθώς αυτοί που νομίζουν ότι Με έχουν χάσει σε λίγο θα βρίσκονται στην Ιερουσαλήμ και θα έρθουν να Με βρουν σ’ αυτόν το χώρο!»\nΟ Ιωράμ αναγνωρίζει το μικρό Ιησού ως Μεσαία\nκαι τον παρακαλεί για τη συμβουλή του, όπως και\nγια την εξήγηση του Ησαΐα 52, 14 και 53, 3.\nΗ εκτεταμένη απάντηση του Ιησού.\nΛέει ο Ιωράμ: «Αγαπητέ νεαρέ, πραγματικά λυπούμαστε πάρα πολύ αν με κάποιο τρόπο Σε προσβάλαμε, και γι’ αυτό σκέπτεσαι να αποχωρήσεις τόσο νωρίς! Άκουσέ με όμως αγαπητό και θεϊκό αγόρι μου! Γιατί αυτήν τη στιγμή θέλω να Σου πω δυο κουβέντες εντελώς ξεκάθαρα, πιστεύοντας ότι δεν θα με παρεξηγήσεις και ότι αν Σου ζητήσω τη συμβουλή Σου δεν θα μου την αρνηθείς!»\nΛέω Εγώ: «Μίλα λοιπόν, αν και γνωρίζω τι είναι αυτό που θέλεις να πεις, όπως και ποια είναι η συμβουλή που σου χρειάζεται, ωστόσο εκφράσου δυνατά λόγω των υπολοίπων, γιατί αυτοί έχουν πολύ μεγαλύτερη ανάγκη να ακούσουν αυτά που θα πεις, απ’ ό,τι εμείς οι δύο!»\nΜετά απ’ αυτό ο Ιωράμ πλησίασε πιο κοντά Μου και είπε: «Το ότι Εσύ είσαι ο υπεσχημένος του οποίου τον ερχομό αναμένουν όλοι οι Ιουδαίοι και μαζί μ’ αυτούς και όλοι οι υπόλοιποι λαοί, γι’ αυτό το πράγμα σε μένα κατέρρευσε πια και η παραμικρή αμφιβολία και αυτό που μου άνοιξε περισσότερο τα μάτια, ήταν η ακριβέστατη περιγραφή που έδωσες για τις κρυφές μηχανορραφίες που συμβαίνουν στο Ναό, από τα παλαιά χρόνια ακόμη!\nΓιατί τα πράγματα είναι όντως έτσι και δυστυχώς είναι έτσι για πολύ καιρό τώρα και γι’ αυτό και ο αρκετά μεγάλος χώρος της Σαμάρειας αποσπάστηκε εντελώς από εμάς, ενώ και η Γαλιλαία είναι στα πρόθυρα να πράξει το ίδιο. Όσον αφορά το πνεύμα, αυτό είναι κάτι το οποίο έχει εκλείψει προ καιρού από το χώρο μας. Και μόνο μέσα από μια πολιτική ανάγκης, καταφέρνουμε να διατηρήσουμε την ελάχιστη υπόληψη που χαίρει πλέον ο Ναός, σε κάποιο ύψος. Προσωπικά, ήμουν υποχρεωμένος να αποτελώ μέρος αυτής της μαύρης πειθαρχίας που επέβαλλε ο Ναός, γιατί αν και έβλεπα όλη αυτήν τη δυσάρεστη κατάσταση, σαν μεμονωμένος άνθρωπος δεν μπορούσα να αντιδράσω εναντίον της, καθώς η κάθε απόφαση εξαρτάται από τη συνάθροιση του μεγάλου συμβουλίου, το οποίο και λαμβάνει τις αποφάσεις του σύμφωνα με την πλειοψηφία. Σε περιπτώσεις όπως αυτή που ανέφερες προηγουμένως, εγώ με τη δική μου ψήφο δεν ήμουνα ποτέ υπέρ, αλλά πάντοτε ενάντια, ωστόσο το πράγμα δεν βοήθησε ποτέ κανέναν υπόδικο.\nΑυτήν τη στιγμή το βλέπω ξεκάθαρα, ότι με αυτό τον τρόπο ο Ναός δεν πρόκειται να κρατηθεί για περισσότερες από άλλες επτά δεκαετίες και όμως είναι πολύ κρίμα γι’ αυτό το παλαιό και αξιοσέβαστο ίδρυμα, να πρέπει να καταστραφεί. Περισσότερο δε, τη στιγμή που τόσο οι Εσσαίοι όσο και οι Σαδδουκαίοι, αρχίζουν να μας υποσκελίζουν.\nΚαι σ’ αυτό το σημείο είναι που απαιτείται μια σοβαρή συμβουλή ως προς το τι θα μπορούσε να γίνει, ώστε να διατηρηθεί ο Ναός και για τις επόμενες εκατονταετηρίδες! Σε Σένα θεϊκέ νεαρέ μου φαίνεται να υπάρχει σε όλη της την πληρότητα όλη η απαιτούμενη σοφία, που κατά τη δική μου γνώμη θα μπορούσε να δώσει τη μόνη έγκυρη συμβουλή.\nΚαι τελικά, αφού καθώς φαίνεται θα πρέπει να είσαι ο υπεσχημένος -πράγμα για το οποίο, όπως είπα, για εμένα δεν χωράει πια καμιά αμφιβολία- στην αναφορά που γίνεται για το Μεσσία υπάρχει ακόμη άλλο ένα σημείο που είναι αρκετά περίεργο και το οποίο προέρχεται από τον προφήτη Ησαΐα!\nΣτο 53ο κεφάλαιο, ο μεγαλειώδης Μεσσίας, ο οποίος και ταυτίζεται με τον Ιεχωβά, παρουσιάζεται με πολύ περίεργο τρόπο! Το κεφάλαιο αυτό αναφέρεται στην ανθρώπινη οντότητά Του, όπου είναι γραμμένο ότι πολλοί θα είναι εκείνοι που θα δυσανασχετούν μαζί Του, γιατί όπως αναφέρεται: “τόσον ήτο το πρόσωπον αυτού άδοξον παρά παντός ανθρώπου και το είδος αυτού παρά των υιών των ανθρώπων”. (Ησαΐας 52, 14).\nΕπίσης, συνεχίζοντας το κείμενο, αναφέρει: “Καταπεφρονημένος και απεριμμένος υπό των ανθρώπων, άνθρωπος θλίψεων και δόκιμος ασθένειας και ως άνθρωπος από του οποίου αποστρέφει τις το πρόσωπον, κατεφρονήθη και ως ουδέν ελογίσθημεν αυτόν!” (Ησαΐας κεφάλαιο 53, 3).\nΒλέποντας λοιπόν την υγιέστατη μορφή Σου, η οποία μάλιστα είναι και ωραιότατη, και παρατηρώντας παράλληλα πόσο πολύ σεβασμό Σου δείχνουν οι άνθρωποι, φαίνεται να υπάρχει μια μεγάλη διάσταση ανάμεσα σ’ αυτά και εκείνα που αναφέρει ο Ησαΐας! Ή τι είναι αυτό που εννοούσε ο προφήτης;»\nΛέω Εγώ: «Αυτό θα είναι και το τελικό και αληθινότατο σημάδι, για το ότι Εγώ είμαι ο υπεσχημένος! Γιατί σε Μένα θα εκπληρωθούν, σχεδόν κατά γράμμα, όλα όσα αναφέρονται στο συγκεκριμένο κείμενο. Ωστόσο, αυτά που λέει ο προφήτης δεν σχετίζονται με το παρουσιαστικό του σώματός Μου, αλλά σ’ αυτή την περίπτωση ο προφήτης εκφράζει με εικονικές αντιστοιχίες τον ολοκληρωτικά λανθασμένο τρόπο σκέψης των τωρινών ανθρώπων, στους οποίους η μορφή του δικού Μου τρόπου σκέψης θα φαίνεται σαν κάτι το αποκρουστικό και άσχημο, σαν μια μορφή που υποφέρει και είναι εντελώς παραμορφωμένη από τις πολλές αρρώστιες και τους πόνους.\nΓι’ αυτόν το λόγο οι πλούσιοι, όπως και οι επιφανείς αυτού του κόσμου, θα Με απεχθάνονται και θα Με αποφεύγουν με τον ίδιο τρόπο, όπως κανείς αποφεύγει ένα ψοφίμι. Και όταν θα έρθει ο καιρός που θα επιτραπεί από επάνω, θα Με καταδιώξουν έτσι όπως καταδιώκει κανείς έναν επικίνδυνο εγκληματία, όπως εμφανέστατα κάνατε και εσείς οι ίδιοι. Γιατί, αν σαν άνθρωπος δεν βρισκόμουν υπό ρωμαϊκή προστασία και αν είχε έρθει ήδη ο καιρός που θα επιτραπεί να επιτεθείτε στο σώμα Μου, είναι σίγουρο ότι δεν θα έφευγα ζωντανός από τα χέρια σας.\nΑλλά έτσι όπως εσείς είσαστε κατά το μεγαλύτερο σας μέρος, έτσι και θα παραμείνετε, μέχρι που να σας βρει η μεγάλη αυτή καταδίκη, για την οποία προφήτευσε ο προφήτης Δανιήλ, τότε που στάθηκε μπροστά στον άγιο τόπο!\nΌλα αυτά όμως θα μπορούσαν να εξελιχθούν και διαφορετικά, αν παραδεχόσασταν τη μεγάλη σας πλάνη, αναζητούσατε την εξιλέωση και μεταστρεφόσασταν ολοκληρωτικά! Αλλά με εσάς είναι πολύ απίθανο να συμβεί κάτι τέτοιο και γι’ αυτό η συμβουλή που θέλετε να σας δώσω και την οποία σας έδωσα μόλις τώρα, θα παραμείνει εντελώς άκαρπη! Αυτό συμβαίνει γιατί νιώθετε πολύ μεγάλη αγάπη προς την υπόληψη και προς το γήινο σας πλούτο, και αυτό είναι που θα σας επιφέρει αυτή την καταδίκη που σας ανάφερα. Εγώ δεν πρόκειται ποτέ να σπάσω πάνω σας τη ράβδο της δικαιοσύνης -αν και θα μπορούσα να το κάνω λόγω της δύναμής Μου- την καταδίκη αυτή θα την προκαλέσετε εσείς οι ίδιοι, σαν συνέπεια της υλιστικής νοοτροπίας σας!\nΌμως αυτό που εννοείς εσύ, είναι ότι θα μπορούσα απλά να σας δώσω μια καλή συμβουλή, όπου εσείς στη συνέχεια θα συνεδριάζατε μεταξύ σας για το πώς θα μπορούσατε να περάσετε αυτό το θέμα στο λαό, με ένα διακριτικό τρόπο. Βέβαια, είναι σίγουρο ότι γι’ αυτό το θέμα θα συνεδριάζατε μεταξύ σας, αλλά σ’ αυτή την περίπτωση θα επιστρατευόταν η εγκόσμια υπόληψη και η αγάπη σας για τα επίγεια αγαθά και θα σας έλεγαν: “Το πιο λογικό είναι να παραμείνουμε αυτό που είμαστε και να περιμένουμε για να δούμε αν τελικά θα συμβεί εκείνη η καταδίκη, γιατί ένας τόσο πολύ παλαιός και καθιερωμένος οργανισμός δεν είναι δυνατόν να τρομοκρατηθεί από ένα μικρό Γαλιλαίο!” Και τότε, με την πλειοψηφία του συμβουλίου, θα απορριφθεί η πρότασή Μου και εσείς θα παραμείνετε αυτοί που είσαστε και στην ουσία θα χειροτερεύσετε!\nΞεφορτωθείτε όλον το χρυσό, το ασήμι και τους πολύτιμους λίθους σας μαζί με τις τεράστιες ποσότητες των μαργαριταριών σας. Πολλά από αυτά μπορείτε να τα μοιράσετε στους φτωχούς και το μεγαλύτερο τους μέρος μπορείτε να το δώσετε στον αυτοκράτορα, ο οποίος είναι ο μόνος που έχει το δικαίωμα να μαζεύει τους θησαυρούς της Γης, ώστε να τους χρησιμοποιήσει στην περίπτωση της ανάγκης. Ζήστε μόνο με αυτά που έχει καθορίσει για εσάς ο Μωϋσής, μετανοήστε για τα πολλά σας ανοσιουργήματα και εξιλεώστε τις μεγάλες σας αμαρτίες μέσα από τα έργα της πραγματικής αδελφικής αγάπης. Μην κρατάτε μυστικά από το λαό, αλλά αποφασίστε από δω και μπρος να είσαστε αληθινοί, δίκαιοι και πιστοί σε όλα τα λόγια και τις πράξεις σας και παράλληλα να μην είσαστε σκληροτράχηλοι απέναντι στους πνευματικά αφυπνισμένους ανθρώπους. Και έτσι, η καταστροφή που σας ανέφερα θα αποφευχθεί και ο Ναός θα παραμείνει μέχρι το τέλος του κόσμου!\nΓιατί ο Κύριος ο Θεός, δεν προορίζει τους ανθρώπους, για να γίνουν εκτελεστικές μηχανές της Παντοδυναμίας Του, αλλά εντελώς ελεύθερα, αυτενεργά και αυτοτελή παιδιά Του! Σε τίποτα δεν Του χρειάζονται οι θυσίες και οι προσευχές σας, αλλά αυτό που επιθυμεί είναι να Τον αναγνωρίσετε μέσα από τις καρδιές σας, να Τον αγαπάτε πάνω απ’ όλα και να αγαπάτε το φτωχό σας πλησίον ως αδελφό σας. Κάνετε προς τους αδελφούς σας όλα εκείνα που και εσείς λογικά θα θέλατε και εκείνοι να κάνουν για εσάς, και θα ξανακερδίσετε το Έλεος του Θεού και θα Του είσαστε ευχάριστοι, όπως είναι ευχάριστα για μια καλή μητέρα τα πιο αγαπημένα της παιδιά. Έτσι και ο Θεός θα σας προστατεύει, όπως μια λέαινα προστατεύει τα μωρά της, και θα φροντίζει για εσάς, όπως η κλώσα για τα κλωσόπουλά της!\nΘα μπορούσατε να εφαρμόσετε αυτό το πράγμα; Μα και βέβαια θα μπορούσατε να το εφαρμόσετε, αν θα είχατε την επιθυμία να το κάνετε. Αλλά αυτό ακριβώς είναι που σας λείπει και αυτό είναι που σας έλειπε πάντα. Γι’ αυτό και Εγώ ο Ίδιος και όπως πριν από Μένα όλοι οι προφήτες και οι ενορατικοί, κατέληξα να έχω κηρύξει μπροστά σε κουφά αυτιά και σε κουφές καρδιές!»\nΗ χλευαστική ερώτηση του αρχιερέα. Η αντίκρουσή της από το μικρό Ιησού. Η παράκληση του Βαρνάβα για την εξήγηση των στίχων 4-9 από το 54ο κεφάλαιο του Ησαΐα και η ερμηνεία τους από τον Κύριο.\nΠάνω σ’ αυτό θέλησε να μιλήσει και ο αρχιερέας, ο οποίος είπε: «Για πες μου λοιπόν νεαρέ ημίθεε και ημιάνθρωπε από τη Γαλιλαία, δηλαδή πού θα πας, ώστε να μην μπορέσουμε να σε ξαναδούμε; Γιατί εγώ έχω τη γνώμη αφού είσαι από τη Ναζαρέτ και μάλιστα γιος του γνωστού μου μαραγκού Ιωσήφ και της γυναίκας του της Μαρίας και από τη στιγμή που είτε εγώ είτε και κάποιος άλλος από εμάς επισκέπτεται δύο έως τρεις φορές το χρόνο τα μέρη της Γαλιλαίας, τότε δεν θα ήταν και τόσο δύσκολο να σε συναντήσει, από τη στιγμή μάλιστα που είσαι μια ιδιαίτερα διάσημη προσωπικότητα και να συζητήσει μαζί σου για την περαιτέρω αναδιοργάνωση του Ναού!»\nΛέω Εγώ: «Αν αυτός ο κοροϊδευτικός σου λόγος είχε προέλθει από την καρδιά σου, τότε θα σου έδινα και μια απάντηση· αλλά έτσι δεν αξίζεις καμία άλλη απάντηση εκτός από αυτήν που μόλις έλαβες!\nΘα μπορούσες να έρθεις στη Ναζαρέτ μία ή και χίλιες φορές, αλλά δεν πρόκειται ούτε να Με δεις και ακόμη λιγότερο να Μου μιλήσεις ποτέ ξανά. Γιατί το πότε θα έρθεις εσύ, αυτό Εγώ θα το γνωρίζω προ πολλού. Αλλά το προς τα πού θα έχω πάει εν τω μεταξύ Εγώ, αυτό δεν θα μπορέσεις να το μάθεις ούτε εσύ, ούτε και κανένας άλλος από τους ανθρώπους σου στο Ναό!\nΣε διαβεβαιώνω δε ότι είναι πάρα πολύ δύσκολο να ψάξεις και να βρεις Αυτόν που είναι παντογνώστης! Όταν θα έρθει ο καιρός που αυτό θα επιτραπεί από το Πνεύμα που βρίσκεται μέσα Μου, τότε βέβαια θα Με βρείτε ξανά! Εκτός και αν όλοι εσείς ακολουθήσετε τη συμβουλή Μου. τότε χωρίς καθυστέρηση, θα έρθω να σας βρω Εγώ ο Ίδιος, αλλά αν δεν συμβεί αυτό, τότε θα γίνει έτσι όπως σας είπα ήδη!»\nΜετά από αυτή την απάντησή Μου, ο αρχιερέας δεν είπε τίποτα άλλο, γιατί είχε θυμώσει, επειδή αν και αντιπρόσωπος του μεγάλου αρχιερέα που ήταν, δεν του έδειχνα απολύτως κανένα σεβασμό. Τους υπόλοιπους όμως δεν τους δυσαρέστησε, γιατί ο αρχιερέας τους καταδυνάστευε σαν τύραννος.\nΣε αυτήν τη φάση Με πλησίασε ξανά ο Βαρνάβας λέγοντας: «Σοφότατέ μου νεαρέ, σε παρακαλώ, πες μου πώς εννοείς εσύ τους στίχους του 54ου κεφαλαίου από τον Ησαΐα; Οι στίχοι αυτοί φαίνεται να εκφράζουν προς τη Σιών μια παρηγοριά και λένε:\n“Μη φοβού, διότι δεν θέλεις καταισχυνθή, μηδέ εντρέπου, διότι δεν θέλεις αισχυνθή, διότι θέλεις λησμονήσει την αισχύνην της νεότητός σου και δεν θέλεις ενθυμηθή πλέον το όνειδος της χηρείας σου.\nΔιότι ο ανήρ σου είναι ο Ποιητής σου, το όνομα αυτού είναι Ο Κύριος των δυνάμεων και ο Λυτρωτής σου είναι ο Άγιος του Ισραήλ, αυτός θέλει ονομασθή, ο Θεός πάσης της γης.\nΔιότι ο Κύριος σε εκάλεσεν ως γυναίκα εγκαταλελειμμένην και τεθλιμμένην το πνεύμα και γυναίκα νεότητος αποβεβλημένην, λέγει ο Θεός σου.\nΣε εγκατέλιπον διά ολίγον καιρόν, πλην με έλεος μέγα θέλω σε περισυνάξει.\nΕν θυμώ μικρώ έκρυψα το πρόσωπόν μου από σου διά μίαν στιγμήν, με έλεος όμως αιώνιον θέλω σε ελεήσει, λέγει Κύριος ο Λυτρωτής σου. Διότι τούτο είναι εις εμέ ως τα ύδατα του Νώε, επειδή, καθώς ώμοσα ότι τα ύδατα του Νώε δεν θέλουσιν επέλθει πλέον επί την γην, ούτως ώμοσα ότι δεν θέλω θυμωθή πλέον κατά σου ουδέ σε ελέγξει.”\nΚοίτα, αυτοί οι βαρυσήμαντοι στοίχοι του Ησαΐα, παρ’ όλο σου τον απειλητικό λόγο προς την Ιερουσαλήμ και το Ναό, μου φαίνεται ότι ακούγονται αρκετά ευνοϊκοί και ανακουφιστικοί! Αν θα μπορούσες να μας αποδείξεις ότι και αυτοί οι στίχοι σχετίζονται με σένα, τότε κι εμείς θα πιστέψουμε ολοκληρωτικά και σοβαρά ότι εσύ είσαι ο υπεσχημένος Μεσσίας και ολόκληρος ο Ναός θα κατεδαφιστεί και στη θέση του θα κτιστεί για όλες τις εποχές ένας νέος ναός, πάνω στο καθαρό βουνό του Λιβάνου!»\nΛέω Εγώ: «Αυτά που έχουν γραφτεί για Εμένα και αφορούν τα γεγονότα μέχρι κι αυτήν τη χρονική στιγμή, ήταν εύκολο να σας τα κάνω κατανοητά. Όμως όσον αφορά Εμένα και την από δω και μπρος δράση Μου, αυτό θα είναι πολύ δύσκολο και μάλλον αδύνατο να σας γίνει κατανοητό!\nΓιατί εκείνη η «παρθένος» που δεν έπρεπε να φοβάται ότι μπορεί να καταισχυνθεί και ούτε να ντρέπεται ότι μπορεί να ατιμασθεί και η οποία δεν θα πρέπει να σκέπτεται την ντροπή της παρθενίας και να ξεχάσει το όνειδος της χηρείας, δεν είναι η Ιερουσαλήμ και ο Ναός της, γιατί πραγματικά, οι εικονικές αντιστοιχίες των όρων «παρθένος» και «χήρα» δεν ταιριάζουν πάνω της εδώ και πολύ καιρό!\nΗ «παρθένος» για την οποία γίνεται στη συγκεκριμένη περίπτωση λόγος, θα δημιουργηθεί από Εμένα μελλοντικά και είναι η νέα ουράνια Διδασκαλία Μου προς τους ανθρώπους, η οποία ονομάζεται «παρθένος» γιατί προηγουμένως δεν την έχει καταχραστεί κάποιο ιδιοτελές και θρασύτατα εκπορνευόμενο ιερατείο, για να πετύχει τους προσωπικούς και ποταπούς εγκόσμιους σκοπούς του.\nΑλλά αυτή η μελλοντική Μου Διδασκαλία θα ονομασθεί για ένα μικρό διάστημα χήρα, γιατί η οργή και η εκδικητικότητά σας θα της στερήσει για λίγο καιρό Εμένα, αλλά μόνο κατόπιν της άδειας Αυτού που είναι μέσα Μου και όχι έξω από Μένα. Εκείνης της παρθένου και χήρας ο άνδρας όμως θα είμαι Εγώ ο Ίδιος, γιατί Εγώ είμαι Αυτός που θα την δημιουργήσει! Αλλά το ποιος είναι ο Άνδρας που έφτιαξε την παρθένο και χήρα αυτή, αυτό μπορείτε να το διαβάσετε στο λόγο του προφήτη, όπως και στις υποσχέσεις που δίνονται σ’ εκείνη, γιατί Εγώ είμαι ο Άνδρας και οι υποσχέσεις αφορούν μόνο εκείνη τη μυστηριώδη παρθένο,\nΠολύ αργότερα θα έρθουν και καιροί όπως τους περιέγραψε ο προφήτης Δανιήλ, κατά τους οποίους θα γίνει μεγάλη κατάχρηση και με αυτή την καθαρή Διδασκαλία, αλλά σε καμία περίπτωση η κατάχρηση αυτή δεν θα γίνει με την ίδια την παρθένο, αλλά με τα παιδιά, όπως και με τις κόρες των παιδιών της παρθένου και της μυωπικής εκείνης χήρας. Είναι δε ευνόητο, ότι όλοι αυτοί οι απόγονοί της δεν πρόκειται να γίνουν αποδέκτες της υπόσχεσης που ισχύει για την ίδια, αλλά η υπόσχεσή Μου θα εκπληρωθεί μόνο στην ίδια την “παρθένο” καθώς και στα πολλά αγνά παιδιά της!\nΈτσι λοιπόν θα συμβεί μ’ αυτή την υπόθεση και όχι διαφορετικά! Γιατί με εσάς και το Ναό σας δεν πρόκειται πια να έχω απολύτως τίποτε το κοινό. Και ναι μεν ήρθα σε σας για να σας σώσω, αλλά εσείς ούτε Με αναγνωρίσατε και ούτε Με δεχθήκατε. Αργότερα βέβαια, όταν θα αρχίσει να σας στενεύει το παπούτσι της κακίας σας, θα στραφείτε σε Μένα, αλλά τότε πια δεν θα σας αναγνωρίζω και ούτε και θα σας δεχθώ! Καταλάβατε όλα αυτά που σας είπα;»\nΛέει ο Βαρνάβας: «Πραγματικά, για να σε αντέξει κανείς με καλή διάθεση, χρειάζεται πάρα πολύ υπομονή, γιατί καθώς προχωράς γίνεσαι όλο και πιο ερμητικός και μάλλον και πιο ωμός. Αλλά όπως και να έχει το πράγμα, εμείς θα προτιμήσουμε να περιμένουμε λιγάκι! Η υπόθεσή σου εξακολουθεί σε μένα να φαντάζει όπως και ένας κεραυνός, ο οποίος κατά τη δημιουργία του εκπέμπει ένα πολύ δυνατό φως και με τη βροντή που τον ακολουθεί αναγκάζει και τη Γη ακόμη να σείεται. Αλλά πολύ σύντομα παρέρχεται και μετά το πέρασμά του, επικρατεί πολύ μεγαλύτερο σκοτάδι απ’ αυτό που υπήρχε πριν!\nΞέρεις κάτι; Κατά τον τρόπο σου αποτελείς αναντίρρητα ένα δίχως προηγούμενο φαινόμενο και παρόλο σου το πείσμα, θα πρέπει να σου πω ότι μας ήσουν πάρα πολύ ευχάριστος! Πραγματικά, τα ταλέντα σου αυτά θα μπορούσαν να έχουν μεγάλη χρησιμότητα, αλλά θα έπρεπε να ανατραφείς με μια εντελώς διαφορετική και πιο ελεύθερη παιδεία, και παράλληλα θα έπρεπε να συγκεράσεις τις πραγματικά μεγαλειώδεις και πρωτάκουστες ιδιότητές σου και με λίγη ανθρωπιά. Και έτσι θα μπορούσες αργότερα να γίνεις ένας άνθρωπος, που στον κόσμο σίγουρα δεν θα έχει υπάρξει δεύτερος! Αλλά μ’ αυτόν το μονίμως απότομο τρόπο σου, δεν πρόκειται να αποκτήσεις και πολλούς φίλους ανάμεσα στους ανθρώπους αυτού του κόσμου! Έστω αν αναπτύξεις την παράξενη δύναμη που ασκείς πάνω στη φύση ακόμη περισσότερο και αν γι’ αυτό δεν έχεις να φοβηθείς κανένα είδος εχθρού, και πάλι, ο καθένας που θα σε γνωρίζει θα σε φοβάται. Αλλά, δεν θα υπάρχει κανείς που να σε αγαπά και να σε σέβεται. Εμένα όμως μου είναι προτιμότερο να αγαπιέμαι από τους άλλους, παρά να τους εμπνέω το φόβο! Ποιά είναι η δική σου γνώμη ή γνώμη κάποιου άλλου πάνω σ’ αυτό το θέμα;»\nΛέω Εγώ: «Ω, βέβαια, πάνω σ’ αυτό θα μπορούσες μάλιστα να έχεις πολύ δίκιο, αν όλοι οι άνθρωποι ήταν αγνοί και καλοί! Όμως, επειδή πάνω στη Γη ζουν πολλά διαφορετικά είδη ανθρώπων, από τους οποίους άλλοι είναι καλοί και άλλοι κακοί, γι’ αυτό και για έναν ειλικρινή και δίκαιο άνθρωπο, το να εμφανίζεται έτσι ώστε να αγαπιέται όμοια απ’ όλους, θα ήταν μια πραγματικά πολύ δύσκολη υπόθεση! Σ’ αυτή την περίπτωση θα έπρεπε κανείς να είναι κακός με τους κακούς και καλός με τους καλούς και αυτό όπως καταλαβαίνεις θα ήταν τόσο αδύνατο να γίνει, όσο αδύνατο θα ήταν να υπάρξει ένα φως το οποίο θα εξέπεμπε τη μέγιστη δυνατή φωτεινότητα και ταυτόχρονα, θα αποτελούσε στο ίδιο σημείο και το πιο πυκνό σκοτάδι!\nΩστόσο μπορείς να είσαι σίγουρος ότι: Οι πραγματικοί φίλοι της αιώνιας και αμετάβλητης αλήθειας που προέρχεται από το Θεό, εκείνοι θα Με αγαπήσουν σίγουρα και μάλιστα με όλη την καρδιά τους. Αλλά άνθρωποι οι οποίοι καταπατούν τους θεϊκούς νόμους και τις θεϊκές αλήθειες σαν να μην υπήρχε Θεός, αυτοί ας Με φοβούνται! Γιατί αυτό το είδος ανθρώπων και υλιστικών απαρνητών του Θεού, θα γνωρίσουν ότι Εγώ δεν κάνω αστεία και ότι ανταποδίδω στον καθένα σύμφωνα με τα έργα του, γιατί μόνον Εγώ διαθέτω την αιωνίως πληρέστερη εξουσία γι’ αυτόν το σκοπό.»\nΛέει χαμογελώντας ο Βαρνάβας: «Αγόρι μου, τι είναι αυτά που λες για την “αιωνιότητα”, τη στιγμή που δεν είσαι ούτε καν δώδεκα χρονών; Προς τα πού σε παρασέρνει ο μεσσιανικός σου ζήλος; Καλύτερα να μείνεις στη φυσικότητα και εμείς θα σε ακούμε με μεγάλη ευχαρίστηση!»\nΛέω Εγώ: «Κοίτα· έχεις αρχίσει να Μου γίνεσαι δυσάρεστος! Μήπως μ’ αυτά που λέω εννοώ αυτό το σώμα, το οποίο και βέβαια δεν μετρά παρά μόνο δώδεκα χρόνια πάνω σ’ αυτήν τη Γη; Χθες, δεν σας έδωσα μια εκτεταμένη εξήγηση για την αιωνιότητα αυτού του Πνεύματος που είναι μέσα Μου και το οποίο δρα μέσα από Εμένα; Οπότε τι Με κατηγορείς για την υπερβαίνουσα τα όρια μεσσιανική μανία Μου; Κοίτα πρώτα να καταλάβεις κάποια πράγματα και μετά δες αν μπορείς να μιλήσεις μαζί Μου και μάλιστα για πράγματα τα οποία στη διάνοιά σου είναι πολύ πιο άγνωστα και απομακρυσμένα, απ’ ό,τι είναι ο πιο απομακρυσμένος πόλος της Γης!»\nΗ ερώτηση του Νικόδημου για τους πόλους της Γης.\nΗ απάντηση του μικρού Ιησού. Η σύναψη\nφιλικής σχέσης ανάμεσα στο Νικόδημο και τον Ιησού.\nΠάνω σ’ αυτό σηκώθηκε ένας άλλος πρεσβύτερος και είπε: «Για πες μου τί γνωρίζεις εσύ για κάποιο πόλο της Γης, ο οποίος είναι ο πιο απομακρυσμένος και για το οποίο θέμα άκουσα κάποτε να μιλά κάποιος πολυταξιδεμένος Έλληνας;»\nΛέω Εγώ: «Εγώ δεν γνωρίζω απλά και μόνο τους πόλους της Γης, αλλά και όλους τους αιώνια μακρινούς πόλους όλων των ουρανών του Θεού! Αλλά για να σου δώσω έστω μια μικρή ιδέα πάνω σ’ αυτό το θέμα, θα έπρεπε να σε διδάσκω για τουλάχιστον χίλια χρόνια! Αυτό λοιπόν δεν μπορεί να γίνει, γι’ αυτό και θα σου πω κάτι άλλο:\nΑυτοί οι οποίοι κάποτε θα αποδεχθούν τη Διδασκαλία Μου, σ’ αυτούς θα δώσω και το Πνεύμα Μου, το οποίο θα τους μεταμορφώσει σε πραγματικά παιδιά του Θεού και θα τους καθοδηγήσει σε κάθε αλήθεια και σοφία και πραγματικά, ολόκληρη η αιωνιότητα, τόσο από φυσική όπως και από πνευματική άποψη, δεν θα περιέχει απολύτως τίποτα που θα τους είναι άγνωστο!\nΑν τυχόν γίνεις μαθητής της Διδασκαλίας Μου, τότε κι εσύ θα πάρεις το μερίδιό σου από τα δώρα του Πνεύματος του Θεού και έτσι θα μπορέσεις να γνωρίσεις τους πόλους της Γης πολύ καλύτερα, απ’ ό,τι τους γνωρίζεις σήμερα!»\nΣε αυτή την απάντησή Μου, αυτός που την έθεσε έμεινε με ανοιχτό το στόμα, σημειώνοντάς την ταυτόχρονα πολύ βαθιά μέσα του, γιατί ακόμη δεν ήταν μεγάλης ηλικίας, αλλά παρ’ όλα αυτά ήταν ένας από τους σοφότερους ανάμεσα στους πρεσβύτερους. Τον τίτλο “πρεσβύτερος” τον αποκτούσε πολλές φορές και ένας πολύ νεαρός άνθρωπος, αν διέθετε τον απαιτούμενο πλούτο, δηλαδή σε χρυσό, καθώς και την αντίστοιχη εξυπνάδα! Και αυτά τα στοιχεία δεν έλειπαν από αυτόν που Μου έθεσε αυτή την ερώτηση. Το όνομά του ήταν Νικόδημος, ο οποίος αργότερα, τον καιρό της Διδασκαλίας Μου, την ακολούθησε στα σοβαρά και έγινε μυστικά μαθητής Μου, πράγμα που βέβαια είναι ήδη γνωστό.\nΑυτός ο πρεσβύτερος, παρακολουθώντας με μεγάλη προσοχή, είχε καταγράψει στην καρδιά του όλες Μου τις ομιλίες, βαθύτερα απ’ ό,τι οι υπόλοιποι. Έτσι μετά από αυτό σηκώθηκε από τη θέση του, ήρθε κοντά Μου και αφού Μου έσφιξε τα χέρια με μεγάλη φιλικότητα, Μου είπε στα κρυφά: «Αγαπητέ και ωραιότατε θαυματουργέ νεαρέ! Αν ποτέ ξαναβρεθείς στην Ιερουσαλήμ, θέλω να με επισκεφτείς προσωπικά” εμείς οι δύο θα συμφωνήσουμε με μεγάλη ευκολία! Και αν οι γονείς σου χρειαστούν οτιδήποτε, τότε ας έρθουν να με βρουν προσωπικά! Το όνομά μου είναι Νικόδημος.»\nΚαι Εγώ του έσφιξα το χέρι με την ίδια φιλικότητα, λέγοντάς του: «Αν κάποτε έρθεις στη Ναζαρέτ, τότε απ’ όλους σου τους συναδέλφους, θα είσαι ο μοναδικός που θα μπορέσει να Με συναντήσει. Κι αν ποτέ σου λείψει τίποτα, έλα να Με επισκεφτείς και θα σε βοηθήσω σε οτιδήποτε μπορεί ποτέ να σου χρειασθεί! Εκτός αυτού όμως, δέχομαι την καλή σου θέληση σαν να ήταν το ίδιο το έργο.\nΑλλά επειδή ταυτόχρονα είσαι και ο μόνιμος επικεφαλής όλων των κατοίκων της Ιερουσαλήμ, να προσέχεις ώστε από την πλευρά του ιδιαίτερα αρχομανή μεγάλου αρχιερέα, ο οποίος δεν θέλησε να έρθει να Με δει, να μην ασκηθούν προς το λαό, τόσο εντός, όπως και εκτός του Ναού, κάποιες υπερβολικές πιέσεις, ώστε κι Εγώ να μην είμαι αναγκασμένος να αφήσω την καταδίκη να απλωθεί πάνω από αυτή την πόλη πριν από την ώρα της. Να Με θυμάσαι. το όνομά Μου είναι Ιησούς Εμμανουήλ και το Πνεύμα Μου ονομάζεται Ιεχωβά Σαβαώθ! Και τώρα γνωρίζεις πού βρίσκεσαι! Έχε Μου εμπιστοσύνη και κτίσε πάνω Μου, και έτσι δεν θα γνωρίσεις το θάνατο!»\nΜόλις ο Νικόδημος άκουσε αυτά τα λόγια από Μένα, η ψυχή του στα κρυφά πλημμύρισε από αγαλλίαση, αλλά δεν άφησε τους συναδέλφους του να αντιληφθούν απολύτως τίποτα.\nΕΠΙΛΟΓΟΣ ΤΟΥ ΥΠΗΡΕΤΗ ΓΙΑΚΟΜΠ ΛΟΡΜΓΙΕΡ\nΠρώτα απ’ όλα Σ’ ευχαριστώ, Κύριε, γι’ αυτή την έξοχη και πρωτόγνωρη μετάδοση από το έλεος Σου, για την οποία δεν αξίζουμε, ούτε ολόκληρος ο κόσμος και ακόμη λιγότερο εγώ. Αλλά μια που μας έδωσες αυτή την τεράστια χάρη, δώσε μας, Κύριε, και την ευλογία Σου, ώστε να έχουμε αληθινή πίστη και να Σ’ αγαπάμε με όλη μας την καρδιά. Συγχώρησε τις πολύπλευρες αδυναμίες μας, δυνάμωσε την αγάπη μας, τόσο για Σένα όσο και για τ’ αδέλφια μας, και επίτρεψέ μας ν’ ανακουφίζουμε τις καρδιές όσων υποφέρουν και θλίβονται. Και μην πάψεις Κύριε να σκέφτεσαι το φτωχό υπηρέτη Σου με τη μεγάλη Σου αγάπη. Σ’ ευχαριστώ για όλες τις ευεργεσίες που μου έδειξες χωρίς να τ’ αξίζω. Και Σε παρακαλώ, άσε. με να ευλογώ μαζί με Σένα όλους τους φτωχούς και τους καταπιεσμένους, καθώς και όλους τους αληθινούς Σου φίλους. Δική Σου ας είναι αιώνια όλη η τιμή και η αγάπη μας και να γίνεται πάντα μόνο το άγιο θέλημά Σου!\nΟ θεσμός της εξέτασης των παιδιών στο Ναό της Ιερουσαλήμ………………………17\nΟ πνευματώδης νεαρός Ιησούς στο Ναό. Η προσφορά του\nγέρο Σίμωνα. Η προκαταρκτική ερώτηση.\nΟ λόγος του νεαρότερου γραμματέα …………………………………………………20\nΗ ερώτηση του μικρού Ιησού προς τους γραμματείς:\nΠοια είναι η «παρθένος» και ποιος είναι ο «Υιός» της;\nΗ καλή απάντηση του γραμματέα ……………………………………………………25\nΗ επιμονή του μικρού Ιησού να του απαντηθεί η προκαταρκτική\nερώτησή του σχετικά με το 9ο κεφάλαιο του Ησαΐα, στίχοι 6-7……………………32\nΗ ομιλία του προϊσταμένου της συναγωγής της\nΒηθλεέμ και η απάντηση του μικρού Ιησού.\nΗ αποτυχημένη προσπάθεια του επαρμένου Φαρισαίου\nνα δημιουργήσει σύγχυση ……………………..…………………………………….35\nΗ καλή συμβουλή του νεαρού λευίτη.\nΗ περιφρονητική ομιλία του αρχιερέα σχετικά με το γιο του\nμαραγκού από τη Ναζαρέτ……………………………………………………………41\nΗ απάντηση του νεαρού Ιησού στην ομιλία του αρχιερέα.\nΠερί της αποστολής του γιου του Ζαχαρία και της θαυματουργικής\nδύναμης του γιου του μαραγκού………………………………………………………45\nΗ απειλή του αρχιερέα και η αυστηρή προειδοποίηση του Ρωμαίου δικαστή……….49\nΗ υπόσχεση του μικρού Ιησού στο Ρωμαίο δικαστή και\nο θυμός του αρχιερέα. Πώς ο άνθρωπος μπορεί ο ίδιος να\nμετατραπεί σε ζωντανό θεϊκό Λόγο και έτσι σε Θεό.\nΗ αντιμετώπιση του αρχιερέα από το μικρό Ιησού, με τη\nβοήθεια του βιβλίου της λαϊκής κατήχησης…………………………………………53\nΗ αποτυχημένη προσπάθεια ενός γραμματέα και ενός\nπρεσβύτερου να δικαιολογήσουν τον αρχιερέα και να διασφαλίσουν\nτο κύρος του. Η μετάθεση της συνέχειας της ομιλίας για την επόμενη ημέρα.\nΟ μικρός Ιησούς και ο Σίμωνας προσκεκλημένοι\nτου δικαστή για δείπνο στο πανδοχείο……………………………………………….57\nΗ νυχτερινή σύσκεψη των εκπροσώπων του Ναού………………………………….61\nΗ συνάντηση της εξεταστικής επιτροπής τη δεύτερη μέρα στην\nαίθουσα συνομιλιών. Η αποτυχημένη προσπάθεια των εκπροσώπων του Ναού να διακόψουν τη διαδικασία…………………………………………………………….76\nΗ συνέχεια της συνεδρίασης. Η ερώτηση του μικρού Ιησού προς τους εκπροσώπους του Ναού: «Πείτε Μου τι θα κάνατε αν τελικά αποδειχθεί ότι είμαι όντως ο Μεσσίας;» Η προσεκτική απάντηση του Ταλμουδιστή Ιωράμ σχετικά με το θέμα του Μεσσία …………………………………………………………………………..….81\nΗ μαρτυρία του νεαρού Ιησού για την ταυτότητά Του,\nσαν ο πραγματικός Μαχέρ-σαλάλ-χάς-βάζ.\nΗ άποψη του Ιωράμ: Περιμένουμε και βλέπουμε τι\nθα μας φέρει ο καιρός! Η αναφορά του Ιησού στη θεϊκή\nπαντοδυναμία μέσα Του. Η αποφατική απάντηση του Ιωράμ……………………….85\nΟι αντιρρήσεις του Ιωράμ και του Αρχιερέα ως προς τη Μεσσιανική\nταυτότητα του μικρού Ιησού και η αναίρεσή τους……………………….…………90\nΗ ειρωνική ερώτηση του Βαρνάβα. Η επίπληξή του και\nη αντερώτηση του Κυρίου. Η αμηχανία του Βαρνάβα και η παραίτησή του.\nΤο θαύμα με τα αυτιά του όνου και το ζωντανό όνο…….…………………………..93\nΗ θαυμαστή εξαφάνιση του όνου. Το θαύμα με το λίθο.\nΗ έκπληξη του Ρωμαίου δικαστή για τη θαυματουργή δύναμη του\nμικρού Ιησού και ο επεξηγηματικός του λόγος σχετικά με τον ερχομό του πνευματικού του βασιλείου………………………………………………..………101\nΗ διήγηση του μικρού Ιησού για τους 27 μάγους της Δαμασκού.\nΗ αμηχανία και η απορία του Βαρνάβα.\nΤο μυστικό της παντογνωσίας του νεαρού αγοριού………………………………104\nΗ εξήγηση των δύο λέξεων “Ιερουσαλήμ” και “Μελχισεδέκ”\nαπό τον Ιησού. Η Αγία Γραφή ως Λόγος του Θεού.\nΗ παρατήρηση του Ιωράμ πάνω στο ακατανόητο των\nμεσσιανικών στίχων του Ησαΐα……………………………………………………117\nΗ δεύτερη νύχτα στο πανδοχείο. Ο Ιωράμ και ο Βαρνάβας\nψάχνουν να βρουν τα κατάλληλα κείμενα από το βιβλίο του Ησαΐα…………….112\nΗ έναρξη της συζήτησης την τρίτη ημέρα.\nΗ αποτυχημένη προσπάθεια του Ιωράμ να κλείσει το θέμα.\nΗ αντίρρηση του επιθετικού αρχιερέα και η απόρριψή της από το νεαρό Ιησού …114\nΤα λόγια αναγνώρισης του Ρωμαίου δικαστή προς\nτο μικρό Ιησού και η ομιλία του για την έννομη τάξη\nτης πολιτείας και το θεϊκό νόμο της αγάπης προς τον πλησίον…………………119\nΗ ανάγνωση και εξήγηση του Ησαΐα από το Ρωμαίο δικαστή,\nκεφάλαιο 9ο στίχοι 5ος και 6ος……………………………………………….….122\nσαν απάντηση προς το Ρωμαίο δικαστή ……………………………..127\nΟ αυστηρός αντίλογος του μικρού Ιησού προς τους\nυποκριτές υπηρέτες του Ναού. Οι καταχρηστικές ενέργειες του Ναού……….…131\nΟ οργισμένος αντίλογος του αρχιερέα. Η προφητεία του\nμικρού Ιησού για την πρόσκληση προς τους ειδωλολάτρες\nνα γίνουν παιδιά του Θεού στη θέση των Ιουδαίων, καθώς\nκαι για την καταστροφή της Ιερουσαλήμ και του Ναού.\nΗ αλήθεια για το θάνατο του Ζαχαρία ……………………………..135\nΟ Ιωράμ αναγνωρίζει το μικρό Ιησού ως Μεσσία\nΗ εκτεταμένη απάντηση του Ιησού …………………………………………….…141\nΟ Ιησούς αποδεικνύει ότι είναι πλέον αδύνατο\nνα σωθεί τόσο ο Ναός, όσο και ολόκληρη η χώρα.\nΗ νέα κιβωτός και το «καταραμένο νερό» ……………………………………….146\nΗ χλευαστική ερώτηση του αρχιερέα.\nΗ αντίκρουσή της από το μικρό Ιησού.\nΗ παράκληση του Βαρνάβα για την εξήγηση\nτων στίχων 4-9 από το 54ο κεφάλαιο του Ησαΐα\nκαι η ερμηνεία τους από τον Κύριο………………………………………………150\nΗ απάντηση του μικρού Ιησού.\nΗ σύναψη φιλικής σχέσης ανάμεσα στο Νικόδημο και τον Ιησού ……………….156\nΟ τελικός λόγος του Ρωμαίου δικαστή.\nΗ ερώτηση του Ρωμαίου σχετικά με τον τόπο\nδιαμονής των γονέων του Ιησού και η απάντησή του………………………….…159\nΗ έλευση του Ιωσήφ και της Μαρίας στο Ναό.\nΗ ερώτηση των γονέων και η απάντηση του Υιού.\nΗ φιλική συζήτηση του Ρωμαίου και του\nΝικόδημου με τους γονείς του Ιησού.\nΣτο παλάτι του Ρωμαίου. Η επιστροφή στη Ναζαρέτ……………………………..163


Τι προσφέρει ο αμάρανθος στην υγεία μας; | ΔΙΑΤΡΟΦΟΛΟΓΟΣ | must ONLINE\n· Η NASA έχει συμπεριλάβει τους σπόρους του αμάρανθου στο διαιτολόγιο των αστροναυτών.\n· Τα φύλλα του αμάρανθου μπορούν να καταναλωθούν όπως το σπανάκι.\nTags: διατροφολόγος, ομορφιά, γυναίκα, άποψη, συμβουλές , τροφές


Ήλιος spoiler: Στιγμές θρίλερ στην σειρά «Θα τον σκοτώσω! Δεν θα γλιτώσει αυτή την φορά» - Soknews\nΑννα Μακρή 5 Δεκεμβρίου, 2021, 10:38 μμ\nΠαράλληλα, μετά τους εκβιασμούς του διοικητή, ο Χρήστος θέλει να φυγαδεύσει τη Δάφνη. «Νικήτα, πρέπει να βοηθήσεις. Μόνο εσύ μπορείς. Πρέπει να βοηθήσουμε τη Δάφνη να φύγει από εδώ», του εξηγεί κι εκείνος συμφωνεί.\nΤην ίδια στιγμή ο διοικητής πηγαίνει στο μέρος που του υποδεικνύει ο εκβιαστής και παγώνει όταν έρχεται πρόσωπο με πρόσωπο μαζί του, ενώ ο Χρήστος και ο Δημήτρης που ξέρει την αλήθεια και προτίθεται να βοηθήσει, με τη βοήθεια του Νικήτα καταστρώνουν σχέδιο διαφυγής της Δάφνης που έχει μπει στο στόχαστρο του διοικητή.\nPrevious article Ανακοίνωσε on air η Ιωάννα Σιαμπάνη ότι παντρεύεται τον Τζίμη Σταθοκωστόπουλο\nNext article Γκραν Πρι Σαουδικής Αραβίας: Νίκησε ο Χάμιλτον, απίστευτο θρίλερ στην κορυφή!\nΑνακοίνωσε on air η Ιωάννα Σιαμπάνη ότι παντρεύεται τον Τζίμη Σταθοκωστόπουλο


Urban Games: Παιχνίδια γρίφων και μυστηρίου στα Τρίκαλα για... μεγάλα παιδιά | Δήμος Τρικκαίων\nUrban Games: Παιχνίδια γρίφων και μυστηρίου στα Τρίκαλα για... μεγάλα παιδιά\nΑρχικήΔελτία ΤύπουΔράσειςUrban Games: Παιχνίδια γρίφων και μυστηρίου στα Τρίκαλα για… μεγάλα παιδιά\nΕυκαιρία για «παιχνίδι» σε… μεγάλα παιδιά, δίνει το νέο παιχνίδι μυστηρίου, γρίφων και εξερεύνησης της πόλης, που υλοποιήθηκε στα Τρίκαλα. Πρόκειται για τα Urban Games, τα Αστικά Παιχνίδια. Διάσημα στο εξωτερικό, πλέον άρχισαν να υλοποιούνται και στα Τρίκαλα. Ουσιαστικά πρόκειται για παιχνίδια – για ενήλικες κυρίως, αλλά και για παιδιά – που στηρίζονται στη λογική του «Κρυμμένου Θησαυρού». Continue Reading Urban Games: Παιχνίδια γρίφων και μυστηρίου στα Τρίκαλα για… μεγάλα παιδιά


Review επεισοδίου 4x11\nΑρχική σελίδα Review Review επεισοδίου 4x11\nΤι είδαμε λοιπόν στο αποψινό επεισόδιο...Ότι σας είχα αναφέρει εδώ έπεσα σχεδόν μέσα,μιας και επικεντρωθήκαμε στις 2 ομάδες και μάθαμε και κάποια μυστικά...Αλλά ας ξεκινήσουμε την ανάλυση...\nΤο επεισόδιο λοιπό ξεκινάει με την Tara να σημειώνει τη διαδρομή στο χέρι της (κάτι που θα της φανεί χρήσιμο στη συνέχεια)και τον Abraham να σταματάει το φορτηγό για να καθαρίσει μερικούς walkers και να προσπαθήσει να ανοίξει δρόμο...\n...Αφού πέφτουν οι τίτλοι αρχής...\nΒλέπουμε στο σπίτι την Michonne και τον Carl να περνάνε ένα όμορφο πρωινό και να μιλάνε όταν η κουβέντα πάει στην Judith...και ο Carl επανέρχεται στο συννεφιασμένο πρόσωπο που έχει εδώ και καιρό.Στο μεταξύ ο Rick ευχαριστεί τη Michonne για την στήριξη που του προσφέρει σχετικά με το γιο του μιας και δεν μπορεί να είναι "πατέρας και κολλητός του" όπως λέει.Η Michonne αποφασίζει να πάει για προμήθειες με τον Carl Και ο Rick(μετά από παρότρυνση της Michonne)μένει σπίτι και την πέφτει για ύπνο.\nΗ Michonne αποκαλύπτει για 1η φορά στον Carl πως είχε ένα τρίχρονο παιδί το οποίο χάθηκε στην αποκάλυψη.Ο Carl θέλησε να μάθει παραπάνω και η Michonne του υποσχέθηκε πως θα του πει αφού κάνουν κάποιες υποχρεώσεις πρώτα.\nΤο σκηνικό αλλάζει και δείχνει τον Rick να έχει ξαπλώσει και να ακούει κάποιους να μπαίνουν. Έχοντας το ένστικτο της επιβίωσης και χωρίς να εμπιστεύεται κανέναν,κρύβεται κάτω από το κρεβάτι μέχρι να δει τι θα γίνει.O ένας από αυτούς ανεβαίνει πάνω και αφού επιθεωρεί το χώρο,ξαπλώνει στο κρεβάτι όπου κοιμόταν ο Rick με αποτέλεσμα να τον στριμώξει (άθελα του) από κάτω.\nΤο σκηνικό αλλάζει πάλι και μας πάει στους Michonne και Carl.Μαθαίνουμε πως το όνομα του μωρού της Michonne είναι Andre Anthony...Ξεψαχνίζουν το σπίτι με τον Carl να ρωτάει να μάθει και άλλα για το παρελθόν της.Καθώς η Michonne Κοιτάει ένα(παράξενο) πίνακα τραβάει την προσοχή της κάτι,και κατευθύνεται στο δωμάτιο όπου αντικρίζει κάτι που την σοκάρει (και δεν το δείχνει στον Carl)\nEνα δωμάτιο με 5 άτομα νεκρά κυρίως νεαρής ηλικίας.Συντετριμμένη όπως είναι σηκώνεται και φεύγει με τον Carl για το σπίτι.\nΜεταφερόμαστε στον Rick όπου είναι μάρτυρας μιας μάχης.Καθώς τσακώνονται 2 από τους εισβολείς για το κρεβάτι,ο ένας βλέπει τον Rick αλλά δεν προλαβαίνει να το μαρτυρήσει γιατί ο...φίλος του πεθαίνει.\nΑλλάζουμε και βλέπουμε τον Glenn με την Tara πάνω στο φορτηγό.Ο ιδιος ξυπνάει και θέλει να σταματήσει να γυρίσει πίσω να βρει τη Maggie.Mε τα πολλά σταματάνε και αρχίζει μια λογομαχία μεταξύ Abraham και Glenn και ξαφνικά....φεύγει ένα μπουκετίδι!!!!\nΤα είδε όλα ο Abraham!!!!Να αναφέρω πως ο Abraham ενημέρωσε τον Glenn πως ο Eugene Porter γνωρίζει το μυστικό της αποκάλυψης.....Είναι επιστήμονας!Μετά τη μπουνιά που εφαγε ο Abraham ανταπέδωσε και ξαφνικά σκάνε 10 walkers από παντού!!!Ο Eugene αρχίζει να πυροβολάει αλλά κάνει μια βλακεία....Ριχνει και στο ντεπόζιτο του τανκ!!!(ΑΠΟΡΩ ΠΩΣ ΔΕΝ ΕΣΚΑΣΕ!!!)\nΑλλάζουμε και βλέπουμε τον Rick να προσπαθεί να βγει από το κρεβάτι.Στο σπίτι παίζεται ένα είδους...κρυφτό.Ο Rick κρύβεται στο μπάνιο και βλέπει έναν από την ομάδα...τον βλέπει κ ο ίδιος...και γίνεται μια μάχη σώμα με σώμα!Βέβαια ο ήρωας μας νικάει και το σκάει από το παράθυρο όπου θέλει να ειδοποιήσει τον Carl και τη Michonne.\nΞανά αλλαγή,το φορτηγό καθίσταται άχρηστο και ο Glenn φεύγει και τον ακολουθούν η Tara ο Rosita και ο Eugene...και αναγκάζεται και ο Abraham.\nO Rick πάλι...εκεί που είναι έτοιμος να σκοτώσει τον εισβολέα όταν...ακούγονται κραυγές,κάποιοι walkers έκαναν πέσιμο στην αντίπαλη ομάδα και επωφελείται της ευκαιρίας ο Rick και πάει με την Mιchonne και τον Carl και εγκαταλείπουν το σπίτι...\nΣυνεχίζοντας βλέπουμε τους Abraham και την παρέα του,να μιλάνε λύνοντας κάποια υπαρξιακά θέματα και στο τέλος\nΟ Rick και η ομάδα του βλέπουν ένα βαγόνι που γράφει "Sanctuary for all those who arrive,survive" και έτσι τελειώνει το επεισόδιο


Aloe Luxury Apartments & Suites, Διαμέρισμα, Πόρτο Χέλι,Αργολίδα,Πελοπόννησος,Διαμονή,Ταξίδια,Διακοπές,Ελλάδα,Visit Hotels greece,κατάλυμα\nVisit Hotels Πελοπόννησος Αργολίδα Πόρτο Χέλι Aloe Luxury Apartments & Suites\nΠόρτο Χέλι, Πόρτο Χέλι, 21300, Ελλάδα\nΤηλ.:+30 27540 51753\nΑυτό το ξενοδοχείο διαθέτει κομψά διαμερίσματα με μεσογειακή διακόσμηση στο κέντρο του Πόρτο Χέλι. Μόλις 300μ. από την παραλία, το Aloe Luxury Apartments & Suites προσφέρει δωρεάν Wi-Fi και δωρεάν χώρο στάθμευσης.\nΟι σύγχρονες σουίτες και διαμερίσματα είναι αυτόνομα και το κάθε ένα έχει σύγχρονη μικρή κουζίνα, κομψό καθιστικό και μαρμάρινο μπάνιο. Οι καλαίσθητες λεπτομέρειες περιλαμβάνουν χαλιά, μαρμάρινα δάπεδα και πίνακες ζωγραφικής.\nΔίπλα στον κήπο υπάρχει μια εξωτερική βεράντα, όπου οι επισκέπτες μπορούν να χαλαρώσουν με ένα ποτό ή καφέ. Το Aloe Luxury Apartments & Suites διαθέτει αίθουσα πρωινού με τηλεόραση LCD, καθώς και παιδότοπο για τα παιδιά.\nΤο Ναύπλιο απέχει περίπου 1 ώρα με το αυτοκίνητο, ενώ η Αθήνα απέχει 2 ώρες οδικώς.\nΗ ρεσεψιόν παρέχει υπηρεσία πλυντηρίου, ενώ υπάρχει δυνατότητα για φύλαξη παιδιών και πραγματοποίησης ραντεβού σε ινστιτούτο ομορφιάς κατόπιν αιτήματος.


Γ.ΡΟΥΜΑΝΗΣ: «Η ανησυχία είναι δικαιολογημένη. Τα ψέματα δεν είναι! – Το Νοσοκομείο έχει υπεύθυνη στάση» (ηχητικό) – Theviewer.gr\nvideo, Παραπολιτικά 24 Mar 2020 - 10:36 PM\nΚΑΤΗΓΟΡΗΜΑΤΙΚΟΣ ήταν σε συνέντευξή του στο ραδιοφωνικό σταθμό NotosNews και την εκπομπή ‘Υπάρχει Θέμα’ με την Πέγκυ Ντόκου, ο διοικητής του Γενικού Νοσοκομείου Ρόδου κ. Γρηγόρης Ρουμάνης.\nΚληθείς να σχολιάσει τα μέτρα που έχουν ληφθεί στο Νοσοκομείο ξεκαθάρισε ότι ακολουθούνται όλες οι οδηγίες ενώ αναφορικά με τα fake news, τα δημοσιεύματα και τις αναρτήσεις που μιλάνε για κρούσματα στην Ρόδο, τόνισε χαρακτηριστικά:\n«Η ανησυχία του κόσμου είναι δικαιολογημένη. Τα ψέματα δεν είναι δικαιολογημένα! Το Νοσοκομείο έχει υπεύθυνη στάση με τον διοικητή που ό,τι συμβαίνει, ανακοινώνεται σε πραγματικό χρόνο, με αλήθεια και παρρησία. Τα υπόλοιπα που γράφονται, κακό προκαλούν και ανησυχία στον πληθυσμό».\nΞεκαθάρισε πάντως πως πολλοί έχουν εξεταστεί για κορωνοϊό που όμως μέχρι σήμερα ήταν αρνητικοί στον ιό.\nΕπιπλέον, εξέφρασε την ικανοποίησή του για τις προσφορές που γίνονται από φορείς και εθελοντές στο Νοσοκομείο της Ρόδου, αποδεικνύοντας πως όλη η κοινωνία στηρίζει τις προσπάθειες που γίνονται. / Π.ΝΤ. / theviewer


Ο "εφιάλτης" της Wall Street πλησιάζει... - typospor.gr\nHome Uncategories Ο "εφιάλτης" της Wall Street πλησιάζει...\nΟ "εφιάλτης" της Wall Street πλησιάζει...\n1:38:00 μ.μ. Edit\nΥπάρχει μεγάλη πιθανότητα οι εκλογές στις ΗΠΑ τον Νοέμβριο να εξελιχθούν σε χάος. Υπάρχει μια γκάμα σεναρίων για τους παράγοντες της αγοράς, πολλά εκ των οποίων κάποτε θα θεωρούνταν αδιανόητα.\nΤι θα συμβεί εάν ο πρόεδρος Ντόναλντ Τραμπ χάσει και δεν αποδεχθεί την ήττα του; Ή αν ο επίδοξος αντικαταστάτης του στον προεδρικό θώκο, Τζο Μπάιντεν, χάσει και δεν αποδεχθεί το αποτέλεσμα; Ή αν ο Τραμπ κερδίσει και πάλι το σώμα των εκλεκτόρων, αλλά όχι την λαϊκή ψήφο, πυροδοτώντας αστικές ταραχές τις οποίες η χώρα δεν θα έχει ξαναδεί ποτέ στην ιστορία της;\nΤα σενάρια "τρόμου"\nΑυτά δεν είναι τα μόνα πιθανά σενάρια. Το προσωπικό μου αγαπημένο περιλαμβάνει την καταμέτρηση των επιστολικών ψήφων, οι οποίες είναι πιθανό να είναι μακράν οι περισσότερες στην εκλογική ιστορία.\nΟι Δημοκρατικοί κλίνουν γενικά προς την ψήφο μέσω ταχυδρομείου εν μέσω πανδημίας, ενώ οι Ρεπουμπλικάνοι τείνουν προς την ψήφο με φυσική παρουσία στα εκλογικά κέντρα.\nΕίναι πιθανό ο Τραμπ να εμφανίσει επιβλητικό προβάδισμα το βράδυ των εκλογών, το οποίο θα αρχίσει να μειώνεται τις επόμενες εβδομάδες, καθώς θα καταμετρώνται τα ψηφοδέλτια. Φανταστείτε πώς θα διαμορφωνόταν το πολιτικό περιβάλλον σε ένα τέτοιο σενάριο.\nΔεν έχω καταλήξει σε ξεκάθαρη άποψη για το ποιος θα κερδίσει τις εκλογές, αλλά όσον αφορά τις αγορές, τις αφορά λιγότερο το αποτέλεσμα των εκλογών και περισσότερο η διαδικασία.\nΓια μένα, το πρόβλημα με τα ψηφοδέλτια μέσω ταχυδρομείου δεν είναι η πιθανότητα εκλογικής απάτης ή νοθείας, αλλά ότι χρειάζονται τόσο πολύ χρόνο για να καταμετρηθούν. Ο κόσμος θα γελά με τις ΗΠΑ όταν η 3η Νοεμβρίου θα έχει έλθει και παρέλθει και δεν θα υπάρχει κανένας νικητής - πιθανόν για εβδομάδες.\nΟι hedgers και οι αντισταθμίσεις κινδύνου\nΈχουμε μάθει ότι οι επενδυτές έχουν λάβει καλύψεις ήδη πριν από τις εκλογές, με τις καλύψεις αυτές να έχουν σχεδιαστεί προκειμένου να προστατεύουν ένα χαρτοφυλάκιο σε περιπτώσεις ταχύτατης και απότομης πτώσης.\nΣυνήθως έχουν τη μορφή της αγοράς vanilla put options (σ.μ. συμβόλαια που δίνουν στον κομιστή το δικαίωμα, αλλά όχι την υποχρέωση, να πουλήσει στον εκδότη ένα υποκείμενο χρεόγραφο σε μία συγκεκριμένη τιμή εξάσκησης, μέχρι την ημερομηνία λήξης του, με αντάλλαγμα μια αμοιβή) στο πλαίσιο ενός δείκτη ο οποίος αποτυπώνει μεγάλο εύρος της αγοράς, αλλά μπορεί επίσης να περιλαμβάνουν και πιο περίπλοκες στρατηγικές καλύψεων.\nΗ αντισταθμιστική δραστηριότητα είναι εμφανής στις τιμές των συμβολαίων μελλοντικής εκπλήρωσης (futures) στο Δείκτη Μεταβλητότητας CBOE ή VIX, όπου τα συμβόλαια μελλοντικής εκπλήρωσης Οκτωβρίου (αυτά που καλύπτουν την περίοδο των εκλογών) κινούνται σημαντικά υψηλότερα από τα συμβόλαια που τα περιβάλλουν χρονικά. (Έλαβα κι εγώ ο ίδιος αντισταθμιστικές καλύψεις για τις εκλογές πριν από λίγους μήνες).\nΟι αντισταθμίσεις κινδύνου έχουν καταστεί αρκετά δημοφιλείς, οδηγώντας σε αύξηση των συνολικών επιπέδων "σιωπηρής" μεταβλητότητας. Το Bloomberg News αναφέρει ότι αυτές οι εκλογές τιμολογούνται ως ο πλέον ακριβός κίνδυνος γεγονότος στην ιστορία, με βάση τις κοινές πρακτικές επενδυτικού "στοιχηματισμού" επί πιθανών καταστάσεων αστάθειας.\nΕκείνο που είναι πραγματικά ασυνήθιστο είναι ότι η μεταβλητότητα αυξάνεται όσο το χρηματιστήριο ανεβαίνει, κάτι που δεν συμβαίνει πολύ συχνά. Μέρος αυτού του φαινομένου οφείλεται στην λήψη αντισταθμίσεων κινδύνου λόγω των εκλογών.\nΗ υποκείμενη μεταβλητότητα αυξάνεται, παρά το "ράλι" που σημειώνουν οι μετοχές\nΤο παράδοξο που μπορεί να οδηγήσει σε νέο "ράλι"\nΗ ιστορία δείχνει ότι, όταν μια συναλλαγή συσσωρεύει υπερβολικά μεγάλο όγκο κεφαλαίων, είναι απίθανο να λειτουργήσει υπέρ του σκοπού για τον οποίο προορίζεται.\nΑς σκεφτεί κανείς τι θα γινόταν εάν κάθε hedge fund αγόραζε put options σε έναν ευρύ χρηματιστηριακό δείκτη πριν από τις εκλογές. Εάν οι μετοχές έπεφταν, όπως αναμενόταν, η κοινότητα των hedge funds θα πωλούσε τα αντισταθμιστικά προϊόντα, των οποίων η αξία θα είχε αυξηθεί, ωστόσο η κίνηση κλεισίματος των αντισταθμίσεων θα έκανε το χρηματιστήριο να ανέβει υψηλότερα.


History από Horror δεύτερη σεζόν: «Σε εποχές φόβου οι άνθρωποι θέλουν να τρομοκρατούνται» - peiraxtiri.gr\nHistory από Horror δεύτερη σεζόν: «Σε εποχές φόβου οι άνθρωποι θέλουν να τρομοκρατούνται»\nHistory of Horror δεύτερη σεζόν: «Σε περιόδους τρόμου, οι άνθρωποι θέλουν να φοβούνται» λέει ο σκηνοθέτης Ελάι Ροθ (Eli Roth), ο οποίος έχει σκηνοθετήσει μεταξύ άλλων τις ταινίες «Cabin Fever» και «Hostel». «Νομίζω ότι όλοι μας αντιμετωπίζουμε αυτήν την απώλεια ελέγχου και οι ταινίες τρόμου μας δίνουν πραγματικά ένα πλαίσιο για να το αντιμετωπίσουμε. Δίνουν ένα ασφαλές μέρος για διαφυγή. Εννοώ, ότι αμέσως είδα το Contagion. Νιώθεις καλά με το φόβο και στη συνέχεια τον αφήνεις να βγει από το σύστημά σου. Στην πραγματικότητα νιώθω καλύτερα μετά την παρακολούθηση μια ταινίας τρόμου», είπε ο σκηνοθέτης θέλοντας να ξορκίσει τα όσα συμβαίνουν την τρέχουσα χρονιά.\nΜιλώντας για τη δεύτερη σεζόν της σειράς «History of Horror» ο σκηνοθέτης είπε: «Θα μπορούσαμε να πάμε λίγο πιο βαθιά αυτή τη σεζόν. Να έχουμε παιδιά δολοφόνους… να πάμε στις μάγισσες και να μπούμε στο σώμα του τρόμου. Έχουμε ακόμα ένα ολόκληρο επεισόδιο με τέρατα. Μπαίνουμε στα σπίτια της κόλασης. Και έχουμε κι ένα που ονομάζεται “Nightmare Nine”. Ήταν απλώς ταινίες που ήθελα να κάνω… Έτσι, είναι πραγματικά διασκεδαστικό». Η λίστα των επισκεπτών της σεζόν 2 περιλαμβάνει τους σκηνοθέτες Jordan Peele (Get Out) και Ari Aster (Midsommar), καθώς και τον Quentin Tarantino.\n«Πήραμε συνέντευξη από τον Τζόελ για το επεισόδιο των βαμπίρ. Αγαπώ τόσο πολύ τον Τζόελ. Τον γνώρισα λίγο και τον λατρεύω, είναι τόσο γλυκός και αξιαγάπητος άνθρωπος. Μιλήσαμε δύο φορές και καταφέραμε να συνδυάσουμε και τις δύο αυτές συνεντεύξεις σε ένα podcast. Υπάρχει επίσης μία καταπληκτική συνέντευξη με την Μέγκαν Φοξ, με την οποία μιλάμε για την ταινία “Το Κορμί της Τζένιφερ”. Ήταν ανοιχτό βιβλίο, τα είπε όλα, για το πώς η ταινία απορρίφθηκε στην αρχή και πώς με την πάροδο των χρόνων αγαπήθηκε από το κοινό», είπε ο σκηνοθέτης.


προσφορες. image coiffure: ισιωτικη θεραπεια μαλλιων brazilian keratin\nΚαθε κουπονι ειναι ατομικο και αφορα μια θεραπεια μαλλιων brazilian keratin treatment (χωρις ιχνος φορμαλδεΰδης) για ολοισια, μεταξενια και χωρις φριζαρισμα μαλλια διαρκειας εως και 5 μηνες, απο το κομμωτηριο Image coiffure.\nΓια μαλλια που φτανουν κατω απο τον ωμο, υπαρχει επιπλεον επιβαρυνση 4€, τα οποια δινετε απευθειας στην επιχειρηση.\nΜπορουν να αγοραστουν απεριοριστα κουπονια για προσωπικη χρηση η υπο τη μορφη δωρου. Το κουπονι... ισχυει εως 30/06/2015.\nπροσφορα για: Image coiffure: Ισιωτικη Θεραπεια Μαλλιων Brazilian Keratin Treatment!


Canon Showroom (Canon Image²) (Χονγκ Κονγκ, Κίνα) - Κριτικές\nCanon Showroom (Canon Image²), Χονγκ Κονγκ - Κριτικές\nΝο 177 από 438 Ψώνια - Χονγκ Κονγκ\n20/F, iSQUARE, 63 Nathan Road, Tsim Sha Tsui, Kowloon, Χονγκ Κονγκ N/A, Κίνα\nΘα προτιμούσα να μείνετε μακριά, αλλά δεν είναι δυνατή η\nΑυτή τη φορά μου έσπασαν φακού και έπρεπε να πάρουμε το σταθερό. Χρειάστηκαν 4 εβδομάδες και μου κόστισε $ 1000 . Αλλά για να μειώσει τον πόνο, I αναστατώνεται με τον εξοπλισμό για περισσότερο από μισή ώρα.\nΑποκτήστε το έτσι στην πιο πρόσφατη\nΔοκιμάστε τις πιο πρόσφατες φωτογραφικές μηχανές και φακούς εδώ. Όλα τα μοντέλα DSLR στην οθόνη με όλες τις μεγαλύτερες φακούς θελήσετε ποτέ να παίξετε. Οι άλλες όσους αποκαλούνται ανεπιθύμητοι βρίσκονται σε μια υπόθεση στην οθόνη. Μικρού μεγέθους φωτογραφικές μηχανές και βιντεοκάμερες επίσης εκεί για να...παίξετε. Μπορείτε εύκολα να περάσετε μια ώρα εδώ.Περισσότερα\nΗ Canon για να δοκιμάσετε όλα τα γρανάζια χωρίς κανένα κόστος. Ζωντανέψτε την κάρτα μνήμης.\nΤοποθετημένο στο iSquare στο Tsim Sha Tsui, πολύ κοντά με τα πόδια από τον σταθμό MTR. Πρόκειται για ένα τεράστιο Showroom με καλό φωτισμό και είναι πολύ καλό κλιματισμό. Όλα τα γρανάζια είναι διαθέσιμα για να προσπαθήσουμε να μην στο κόστος. Η δίκη μόνο στο...σπίτι. Το προσωπικό είναι καλά διαμορφωμένα, εξυπηρετικό και ευγενικό τρόπο τους. Τα δωμάτια στο Happy να λαμβάνει κάθε φακού στο εκεί "Φακός Vault" αν δεν είναι ήδη τοποθετημένος σε επίδειξη σώματος. Αυτό το ολοκαίνουργιο Showroom πωλούν επίσης τις ταχύτητες. Η τιμή δεν θα είναι τόσο καλό όσο μεταπωλητή στο δρόμο. Είμαι από την Αυστραλία και ποτέ δεν είχα δει ποτέ κανένα Canon Showroom σαν αυτό οπουδήποτε στην Αυστραλία. Σίγουρα είναι καταπληκτικό. Διασκεδάστε.Περισσότερα\nΚοντινά εστιατόριαΔείτε και τα 11.820 κοντινά εστιατόρια\nΚοντινά αξιοθέαταΔείτε και τα 1.542 κοντινά αξιοθέατα\nΔείτε και τα 740 κοντινά ξενοδοχείαΔείτε και τα 11.820 κοντινά εστιατόριαΔείτε και τα 1.542 κοντινά αξιοθέατα\nΛάβετε γρήγορα απαντήσεις από το προσωπικό του Canon Showroom (Canon Image²) και από προηγούμενους επισκέπτες.


Ελλάδα, ένας βοτανικός παράδεισος που κινδυνεύει – Αγροτικές ειδήσεις, αμπελουργία, κτηνοτροφία, μελισσοκομία – Αγροτικές ειδήσεις, αμπελουργία, κτηνοτροφία, μελισσοκομία | agro365.gr\nΕυθεία απειλή, όμως, είναι η παρέμβαση του ανθρώπου. Πέρα από όσους συλλέγουν φυτά για οικιακή χρήση, υπάρχει και κανονική ληστεία της φύσης από οργανωμένες ομάδες, που ξυρίζουν το έδαφος ξεριζώνοντας τα πολύτιμα είδη. Πολλά περιστατικά ληστείας φυτώνκαταγράφονται στην Ηπειρο και στη Δυτική Μακεδονία, συχνά από αλλοδαπούς, με λεία ποσότητες 150-200 κιλών, φορτωμένα σε άλογα ή μουλάρια. Αλλά και στα νησιά κάποιοι «κουρσεύουν» τον φυσικό πλούτο. Δεν έχει περάσει πολύς καιρός από την κατάσχεση από το τελωνείο Καλύμνου ενός κοντέινερ με μεγάλες ποσότητες αρωματικών φυτών και προορισμό τις ΗΠΑ! Τοπικοί φορείς καταγγέλλουν πως στον Πάρνωνα η περιοχή εξάπλωσης του σιδερίτη (τσάι του βουνού) έχει περιοριστεί αρκετά τα τελευταία χρόνια, λόγω της υπέρμετρης συλλογής και παράνομης εμπορίας του. Το ίδιο έχει συμβεί με τη ρίγανη, τη μαντζουράνα, το δίκταμο κ.ά. «Δυστυχώς, είναι μεγάλο το πρόβλημα της υπερσυλλογής, ο καθένας πηγαίνει και κόβει όπου θέλει και όσο θέλει», σημειώνει ο κ. Σφήκας.\nΟ/Η tsamis ανάρτησε την δημοσίευση, Υλοποίηση έργου Interreg από την ΚΟΜΑΘ για δημιουργία Κέντρου Εκπαίδευσης, στο δικτυακό τόπο E-artemis.gr\n8 Απριλίου 2020 admin\n28 Μαΐου 2018 admin\n3 Μαρτίου 2018 admin


Eurostat: Ουραγός η Ελλάδα στην αύξηση του ΑΕΠ - orangenews.gr\nΣύμφωνα με τα στοιχεία της Eurostat για το τέταρτο τρίμηνο η Ελλάδα και η Κροατία είναι οι χώρες με την μικρότερη αύξηση του ΑΕΠ στην Ευρωζώνη.\nΔημοσίευση: 08.03.2018, 17:30 | Τελευταία ενημέρωση: 08.03.2018, 17:43\nΑναλυτικότερα σύμφωνα με τα στοιχεία της Eurostat το ΑΕΠ αυξήθηκε κατά 0,6% τόσο στην ζώνη του ευρώ όσο και στην Ευρώπη των 28 για το τελευταίο τρίμηνο του 2017 συγκριτικά με το τρίτο τρίμηνο του έτους περίοδο στην οποία η αύξηση του ΑΕΠ ήταν της τάξης του 0,7% και στις δύο ζώνες.\nΣυγκριτικά με το ίδιο διάστημα του 2016 το ΑΕΠ στην Ευρώπη εμφανίζει σημαντική άνοδο της τάξης του 2,7% στην ζώνη του Ευρώ και 2,6% στην Ευρώπη των 28.\nΣύμφωνα με την έκθεση της Eurostat το ΑΕΠ στις ΗΠΑ καταγράφει αύξηση της τάξης του 0,6% αυξημένο κατά 2,5% συγκριτικά με το τέταρτο τρίμηνο του 2016.\nΤο ΑΕΠ το 2017 αυξήθηκε κατά 2,3% στην ζώνη του Ευρώ και κατά 2,4% στην Ένωση των 28 ενώ για το 2016 η αντίστοιχη αύξηση ήταν της τάξης του 1,8% και 2%.\nΑΕΠ στην ζώνη του Ευρώ\nΣύμφωνα με την Eurostat οι Εσθονία (2,2%), η Σλοβενία (2%) και η Λιθουανία (1,4%) καταγράφουν τις σημαντικότερες αυξήσεις στο ΑΕΠ τους την ίδια ώρα που η χώρα μας μαζί με την Κροατία εμφανίζουν «ασθενική» αύξηση της τάξης του 0,1%. Την χώρα μας ακολουθούν οι Ιταλία και Λετονία με 0,3%.


SEXUALITY: H σεξουαλική υποταγή και η ισότητα των φύλων - Μέρος 2ο\nΠρώτη καταχώρηση: Πέμπτη, 14 Ιουλίου 2011, 09:47\nΣύμφωνα με τη φεμινίστρια συγγραφέα Jessica Valenti, η «παραγωγή» της επιθυμίας από τις πορνογραφικές συνήθειες είναι προβληματική. Η Jessica Valenti, αναφερόμενη στον πολλαπλασιασμό των βίαιων ανδροκρατούμενων πορνοταινιών στα τελευταία χρόνια, συνεχίζει, λέγοντας πως αυτού του είδους η πορνογραφία υπάρχει επειδή ζούμε σε μια κοινωνία μισογυνισμού και όχι επειδή οι άνδρες είναι προγραμματισμένοι να κυριαρχούν και να εκμεταλλεύονται τις γυναίκες.\nΑυτό είναι ένα επικίνδυνο επιχείρημα, επειδή δίνει μια δικαιολογία στους άνδρες να βλέπουν βίαιο πορνό: αν λοιπόν αυτό έχουν στο μυαλό τους, πώς μπορούμε να τους κατηγορούμε; Η εξήγηση της χημείας του εγκεφάλου μοιάζει πολύ πρόχειρη και επιπλέον δεν συνυπολογίζει την κοινωνικοποίηση ή όσα έχουμε διδαχθεί από τη γύρω μας κουλτούρα να επιθυμούμε.\nΗ φεμινιστική σκοπιά\nΩς ο κανόνας της έρευνας γύρω από το σεξ και τη σεξουαλική συμπεριφορά, η συζήτηση του τι διεγείρει τον καθένα είναι ένα ακανθώδες θέμα, ειδικά όταν συγκρούεται με το «βασίλειο» της κυριαρχίας και φαντασιώσεις σεξουαλικής βίας.\nΓια όσους γνωρίζουν τις μάχες του κινήματος των δικαιωμάτων των γυναικών, που είχαν ως αντικείμενο το σεξ, η ιδέα να φορτώνουμε την όποια τρέχουσα έλλειψη ικανοποίησης στον φεμινισμό, όπως κάνει ο Ogas σε πρόσφατη ανάρτηση στο ιστολόγιό του σχετικά με την έρευνά του, μοιάζει γελοία, λέει η Stephanie Coontz, συγγραφέας του «A Stange Stirring: The Feminine Mystique and American Women at the Dawn of the 1960s», και συνεχίζει πως περί το τέλος του 19ου αιώνα η γυναίκα που δεν ήταν ιερόδουλη θεωρούνταν πως δεν είχε σεξουαλικές επιθυμίες.\nΟι άνδρες πίστευαν πως μόνο οι ιερόδουλες απολάμβαναν τα προκαταρτικά και πως αυτά δεν θα έπρεπε να τα κάνουν με μια γυναίκα που σέβονταν, όπως η σύζυγός τους. Και φτάνουμε τρέχοντας στη δεκαετία του ’60, όπου στις περισσότερες πολιτείες ο νόμος υπαγόρευε πως ένας σύζυγος δεν θα μπορούσε να βιάσει τη σύζυγό του, επειδή ο γάμος θεωρούνταν ένα «μόνιμο επίπεδο συγκατάθεσης».\nΗ S.Coontz συνεχίζει πως αναγνωρίζουμε ότι η σεξουαλική επιθυμία είναι περίπλοκη και κάποιοι άνθρωποι αισθάνονται ντροπή με το να θέλουν να έχουν έναν περισσότερο υποτακτικό ρόλο, αλλά, όταν παρατηρούμε πώς ήταν το σεξ πριν από τον φεμινισμό, θα πρέπει κανείς να είναι τρελός, αν νομίζει πως ο φεμινισμός έχει παρέμβει στη σεξουαλική μας ζωή.\nΠρόσφατες μελέτες, όπως μία του 2007 του Πανεπιστημίου Rutgers, διαπίστωσαν πως τα ζευγάρια που αυτοπροσδιορίζονται ως φεμινιστικά, και οι άνδρες και οι γυναίκες, αναφέρουν πως έχουν πιο πλήρεις σεξουαλικές ζωές και πιο σταθερές σχέσεις, προσθέτει η συγγραφέας J. Valenti.\nΣυμφιλιώνοντας την επιθυμία με την ιδεολογία\nΑπό πρώτη ματιά, οι διαπιστώσεις του Ogas προκαλούν αντιδράσεις, όμως άραγε η προτίμηση (κυρίως) των φύλων για υποταγή ή κυριαρχία πρέπει να μη συνάδει με τον φεμινισμό;\nΗ δρ Louann Brizendine, νευροψυχίατρος και συγγραφέας του «The Female Brain», θα έλεγε όχι, αφού είναι η πρώτη που μπορεί να αναγνωρίσει τη διαφορά, νευρολογικά και ορμονολογικά, μεταξύ ενός ανδρικού εγκεφάλου και ενός γυναικείου: για παράδειγμα, το γεγονός πως η ανδρική διέγερση είναι κατά 90% οπτική, ενώ η γυναικεία «είναι παντού», όσον αφορά στο τι διεγείρει τα κέντρα ευχαρίστησης στον εγκέφαλο.\nΌμως, οι ανδρικοί ή γυναικείοι εγκέφαλοι είναι περισσότερο όμοιοι απ’ ό,τι διαφορετικοί. Οι άνδρες και οι γυναίκες αλληλοκαλύπτονται στους περισσότερους τομείς… ο εγκέφαλος είναι πολύ ευέλικτος κι ο τρόπος με τον οποίο αυτές οι εγκεφαλικές διαφορές εκδηλώνονται σεξουαλικά δεν έρχεται απαραίτητα σε αντίθεση με τον φεμινισμό. Συγκεκριμένα, η νευροψυχίατρος πιστεύει πως είναι εύκολο να συγχέουμε τη γυναίκα που κατέχει ηγετικούς ρόλους και το δικαίωμά της σε αυτούς τους ρόλους και τις προτιμήσεις της στην κρεβατοκάμαρα, αφού μοιάζει να είναι 2 διαφορετικές συνιστώσες του ίδιου ατόμου, μη συγκρίσιμες μεταξύ τους.\nΈχω οργασμό, έχεις οργασμό- αυτή είναι η ισότητα των φύλων στην κρεβατοκάμαρα που δεν είχαμε στη δεκαετία του 1950. Το φεμινιστικό κίνημα έχει δώσει στις γυναίκες φωνή να πουν αυτό που τους αρέσει σεξουαλικά. Και με αυτό το «είδος φεμινισμού» ο Ogas λέει πως συμφωνεί: «Ένας φεμινισμός που προσεγγίζει την κρεβατοκάμαρα επί ίσοις όροις κι έπειτα προχωρά αμοιβαίως μέσω ασύμμετρων ρόλων «εξουσίας» θα ήταν μια σεξουαλικά υγιής μορφή φεμινισμού, μια μορφή στην οποία θα χρειαζόταν να διατηρήσει ίσους ρόλους εξουσίας στην κρεβατοκάμαρα, όχι επειδή έτσι μας αρέσει, αλλά επειδή έτσι πρέπει, θα περιόριζε τη σεξουαλική ικανοποίηση».\nΤο τι μας ικανοποιεί στο σεξ, όταν δεν προσβάλλει τη γενετήσια αξιοπρέπεια, δεν θέτει σε κίνδυνο τη σωματική μας ακεραιότητα και γίνεται κοινή συναινέσει, δεν έχει να κάνει με τον κοινωνικό μας ρόλο, τη μόρφωση και το κοινωνικο-οικονομικό μας επίπεδο, αλλά με το πόσο υγιής είναι η σχέση με τον σύντροφό μας, με τον εαυτό μας και το σώμα μας και πάνω απ’ όλα με τη σεξουαλικότητά μας. Σαφώς η βιολογία παίζει σημαντικό ρόλο στην ανάπτυξη συμπεριφορών, όμως η παρερμηνεία τού τι «προστάζει η φύση» ανήκει στο παρελθόν.\nΜε αφορμή άρθρο που αναρτήθηκε στο abcnews\nΔιαβάστε επίσης: SEXUALITY: H σεξουαλική υποταγή και η ισότητα των φύλων - Μέρος 1ο\nΠρώτη καταχώρηση: Τετάρτη, 13 Ιουλίου 2011\nΤο κείμενο επιμελήθηκε η Ε. Ελευθερίου, Ψυχοθεραπεύτρια-Κλινική Θεραπεύτρια Σεξουαλικών Διαταραχών, συνεργάτιδα του Ανδρολογικού Ινστιτούτου Αθηνών,\nΤελευταία ενημέρωση: Πέμπτη, 14 Ιουλίου 2011, 09:47


Έχω μάτια και βλέπω: Πρόταση Κοινωνικής Αντίδρασης\nPosted by exomatiakaivlepo at 3/10/2010 08:42:00 π.μ.\nΑλέξανδρος Ζήβας Τετ Μαρ 10, 04:05:00 μ.μ. 2010


Στο Politia Tennis Club θα διοργανώσετε τη βάφτιση που θα μείνει σε όλους αξέχαστη! - Mothersblog.gr\nΣτο Politia Tennis Club θα διοργανώσετε τη βάφτιση που θα μείνει σε όλους αξέχαστη!\nΤο πασίγνωστο αυτό club των βορείων προαστίων θα δώσει στην εκδήλωσή σας την αίσθηση του οικείου, αλλά ταυτόχρονα της αριστοκρατικής κομψότητας που επιθυμείτε.\nΌλες γνωρίζουμε πως η πιο σημαντική ημέρα της ζωής κάθε γυναίκας είναι η ημέρα που γίνεται μητέρα και κρατά για πρώτη φορά στα χέρια της το παιδάκι της. Μια επόμενη μέρα σταθμός είναι η μέρα της βάφτισης όπου το μωράκι μπαίνει στην οικογένεια της Εκκλησίας. Όταν θέλεις να είσαι ο «καλύτερος γονιός του κόσμου» οφείλεις να χαρίσεις στα παιδιά σου τις πιο όμορφες αναμνήσεις της ζωής τους, και αυτές περιλαμβάνουν την ημέρα της βάφτισής τους.\nΤην ξεχωριστή ημέρα της βάφτισής του, το παιδί σου αξίζει να έχει την πιο εντυπωσιακά όμορφη και παραμυθένια τελετή. Θέλεις να αφήσει την πιο γλυκιά ανάμνηση τόσο στο μικρό σου, όσο και στους αγαπημένους σου ανθρώπους που βρίσκονται εκεί και μοιράζονται αυτή σας τη χαρά. Χρειάζεται λοιπόν, να βρεις τον τέλειο χώρο και φυσικά, τον πιο κατάλληλο άνθρωπο, ώστε να τον εμπιστευτείς στο να κάνει τα όνειρα της οικογένειάς σου πραγματικότητα. Στο Politia Tennis Club όλα αυτά μπορούν να συμβούν, καθώς οι διοργανωτές με την εμπειρία τους μπορούν να σου εγγυηθούν για ένα πραγματικά αψεγάδιαστο αποτέλεσμα!\nΗ υπεύθυνη κοινωνικών εκδηλώσεων του Politia Tennis Club, Μαριέττα Δροσοπούλου, φροντίζει να έχεις όλα όσα αξίζουν σε εσένα αλλά και την οικογένειά σου, χωρίς να χρειάζεται να αγχωθείς για τίποτα απολύτως. Εκείνη, αναλαμβάνει όλες τις λεπτομέρειες που θα κάνουν την διαφορά, όχι μόνο στην τελετή αλλά και πριν καν ξεκινήσει αυτή. Από τις πιο δημιουργικές ιδέες για τις προσκλήσεις που θα αποστείλετε στους καλεσμένους σας, μέχρι τις μπομπονιέρες που θα δώσετε ως αναμνηστικό αφού ολοκληρωθεί το μυστήριο. Εξάλλου, είναι ευρέως γνωστό πως το Politia Tennis Club διοργανώνει άκρως επιτυχημένες θεματικές βαφτίσεις, με τον πιο εντυπωσιακό στολισμό και την επιλογή να έχετε τον αγαπημένο μπουφέ μικρών και μεγάλων και φυσικά Candy Bar, γεμάτο γλυκές απολαύσεις!\nΤο μυστήριο της βάφτισης θα τελεστεί στη γραφική πετρόχτιστη Εκκλησία των Αγίων Κωνσταντίνου & Ελένης και Αγίας Ειρήνης, η οποία βρίσκεται μέσα στο Club, πλαισιωμένη από ένα υπέροχο καταπράσινο φυσικό περιβάλλον, γεμάτο πεύκα. Κατά τη διάρκεια του μυστηρίου αισθάνεται κανείς απόλυτη ηρεμία, ιδιωτικότητα και κατάνυξη σ’αυτόν τον υπέροχο χώρο.\nΣτις μοναδικές εγκαταστάσεις του Club μπορείτε να διοργανώσετε την πιο όμορφη βάφτιση που θα μείνει αξέχαστη σε εσάς και τους καλεσμένους σας, καθώς η οικογένεια του Politia Tennis Club, μετρά 35 χρόνια εμπειρία στο χώρο των κοινωνικών εκδηλώσεων και υπογράφει ένα άριστο αποτέλεσμα. Εκεί, θα μπορούσατε να επιλέξετε εάν η βάφτισή σας θα θέλατε να γίνει σε κλειστό κύκλο ή εάν θέλετε να μοιραστείτε αυτή σας τη μεγάλη ευτυχία με όσους περισσότερους φίλους και συγγενείς μπορείτε, καθώς ο χώρος έχει τη δυνατότητα να φιλοξενήσει με άνεση έως και 750 καλεσμένους όλες τις εποχές του χρόνου.\nΣτη συνέχεια, οι επιλογές της δεξίωσης είναι πολλές και είναι όλες εξαιρετικές. Μπορείτε να ακολουθήσετε έναν διαφοροποιημένο τρόπο διασκέδασης από αυτόν που έχετε συνηθίσει, το «Brunch Βάφτισης». Αυτό περιλαμβάνει ένα γευστικό και πολύ προσεγμένο ειδικό πρωινό menu σε κάποιον από τους υπέροχους χώρους του club με θέα την πανέμορφη Αθήνα από ψηλά ή την εντυπωσιακή πισίνα του. Εναλλακτικά, υπάρχει η επιλογή ενός Cocktail Party με finger food και cocktails στον μοναδικό πέτρινο χώρο δίπλα στην Εκκλησία, ή δίπλα στην πισίνα. Φυσικά, υπάρχει πάντα η ασφαλής και σίγουρη επιλογή ενός παραδοσιακού μεσημεριανού γεύματος με δημιουργίες από την εξαιρετική κουζίνα του Politia Tennis Club, σε κάποιον από τους χώρους του.\nΕκεί όμως, που καταλήγουμε εμείς, με σιγουριά, είναι πως το πασίγνωστο αυτό club των βορείων προαστίων θα δώσει στην εκδήλωσή σας την αίσθηση του οικείου, αλλά ταυτόχρονα της αριστοκρατικής κομψότητας που επιθυμείτε. Εξάλλου, το Politia Tennis Club είναι ο μοναδικός χώρος στην Αθήνα, που μπορεί να διαμορφώσει την ολοκληρωμένη πρόταση που σας ταιριάζει καλύτερα , με τόσο μεγάλη επιτυχία, ώστε αυτή η ημέρα να είναι ακριβώς όπως την ονειρευτήκατε για το παιδάκι σας !\nΥπεύθυνη Κοινωνικών Εκδηλώσεων Politia Tennis Club:\nPolitia Tennis Club: Αριστοτέλους 18 Πολιτεία (Τηλ. Επικοινωνίας 2106200003) // www.politiatennisclub.gr\nINSTAGRAM P.T.C.: https://www.instagram.com/explore/locations/13602023/politia-tennis-club/\nFACEBOOK P.T.C.: https://www.facebook.com/politiatennisclub\nFACEBOOK WEDDING MARKET: https://www.facebook.com/weddingmarketptc\nCOFFEE HOUSE: https://www.facebook.com/pages/The-Politia-Tennis-Club-Coffee-House/1571703273041579\nVideo event vaftisis: https://www.youtube.com/watch?v=3_trGM29C9M


Ένα μικρό διαμέρισμα στο Παρίσι - BORO από την ΑΝΝΑ ΔΡΟΥΖΑ - boro.gr\nΑρχική / More / Ιδέες DECO / Ένα μικρό διαμέρισμα στο Παρίσι\nΙανουάριος 3, 2015\tΙδέες DECO\nΕάν αναρωτιέστε πως μπορεί να χωρέσει μια όμορφη διακόσμηση σε έναν πολύ μικρό χώρο υπάρχει λύση! Απόδειξη το παραπάνω σπίτι στη Γαλλική πρωτεύουσα,στο Παρίσι, όπου μας αποδεικνύει πως σε λίγα τετραγωνικά χωράει γούστο και καλαισθησία. Πίνακες ακουμπισμένοι στο πάτωμα, γραφιστικά χρώματα και αντικείμενα είναι λίγα από τα χαρακτηριστικά αυτού του μικρού διαμερίσματος. Δείτε τις φωτογραφίες και πάρτε ιδέες!


Κ. Αρβανίτης: Δημοκρατία και «Νέα Δημοκρατία» είναι έννοιες αντιθετικές | ΣΥΡΙΖΑ Συνασπισμός Ριζοσπαστικής Αριστεράς\nΔήλωση του ευρωβουλευτή ΣΥΡΙΖΑ, Κώστα Αρβανίτη, για τον άγριο ξυλοδαρμό πολιτών από δυνάμεις των ΜΑΤ στο λιμάνι των Μεστών\nΜε ρατσιστικό παραλήρημα, ξύλο και καρναβαλικές δηλώσεις δεν αντιμετωπίζονται τα προβλήματα στη Δημοκρατία. Μπορεί η κυβέρνηση Μητσοτάκη να χαίρει της απόλυτης κάλυψης των συστημικών μέσων ενημέρωσης, όμως τα περιφερειακά κανάλια και τα μέσα κοινωνικής δικτύωσης αποκαλύπτουν το όργιο αστυνομικής αυθαιρεσίας, βίας και καταστολής που βίωσαν οι κάτοικοι της Χίου.\nΚαι μαζί, αποκάλυψαν και κάτι άλλο. Ότι δεν είναι μόνο γραφικοί τυχοδιώκτες οι Άριστοι που βρίσκονται στο τιμόνι της χώρας· είναι και επικίνδυνοι.\nΤελικά, μήπως αντί να παραιτηθεί ο αρχηγός των ανεξέλεγκτων χούλιγκανς, Μιχάλης Χρυσοχοΐδης, και ο κύριος Μηταράκης - που είναι ο ορισμός της αποτυχίας - έχει έρθει η ώρα να αναλάβει πλήρως την ευθύνη ο βασικός υπεύθυνος – ο κύριος Μητσοτάκης;\nΔιότι πλέον είναι ξεκάθαρο ότι Δημοκρατία και «Νέα Δημοκρατία» είναι έννοιες αντιθετικές.


Ευρώπη›Ιταλία›Πιεντμόντ›Επαρχία Τορίνου›Τορίνο›Εστιατόρια σε Τορίνο› Ristorante La Maison\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Via Rapida Ai Castelli 10 | Nove Merli, 10045 Τορίνο, Ιταλία +39 011 904 13 88\nRistorante La Maison: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΤορίνο, Επαρχία Τορίνου La Cantina Del Borgo\nPiossasco, Επαρχία Τορίνου L'Acino Restaurant\nΤορίνο, Επαρχία Τορίνου Τορίνο: Όλα τα εστιατόρια (3280) Τορίνο: Περισσότερα εστιατόρια σε αυτή τη γειτονιά Η σημερινή προσφορά εστιατορίου DuaeEως και 50% έκπτωση Δείτε όλες τις προσφορές Οι ταξιδιώτες επαινούν…\nΤορίνο, Επαρχία Τορίνου Turin Palace Hotel\nΤορίνο, Επαρχία Τορίνου Hotel Smeraldo\nΣύνδεσμοι διαφημιζομένων * SkassaPanza Νούμερο 1 από 3.280 εστιατόρια για: Τορίνο\n2 $ - 15 $ Κουζίνες: Αμερικανική, Πίτσα, Γαστρονομική παμπ, Φαγητό του δρόμου\nBar pino Νούμερο 2 από 3.280 εστιατόρια για: Τορίνο\n276 κριτικές Κουζίνες: Μπαρ, Kαφέ\nIl Divin Panino Νούμερο 3 από 3.280 εστιατόρια για: Τορίνο\n257 κριτικές Κουζίνες: Ιταλική, Φαστ φουντ, Κατάλληλο για χορτοφάγους\nMaster Sandwich Νούμερο 4 από 3.280 εστιατόρια για: Τορίνο\n5 $ - 6 $ Κουζίνες: Ιταλική, Φαστ φουντ, Κατάλληλο για χορτοφάγους\nMadame Crepe & Mr. Waffle Νούμερο 5 από 3.280 εστιατόρια για: Τορίνο\n3 $ - 41 $ Κουζίνες: Ιταλική, Γαλλική, Kαφέ, Κατάλληλο για χορτοφάγους\nAccademia Del Panino Νούμερο 6 από 3.280 εστιατόρια για: Τορίνο\n2 $ - 11 $ Κουζίνες: Ιταλική, Μπαρ, Φαστ φουντ, Μεσογειακή, Κατάλληλο για χορτοφάγους\nAll'improvviso Νούμερο 7 από 3.280 εστιατόρια για: Τορίνο\n224 κριτικές Κουζίνες: Φαστ φουντ, Κατάλληλο για χορτοφάγους\nCurry & Co Νούμερο 8 από 3.280 εστιατόρια για: Τορίνο\n5 $ - 8 $ Κουζίνες: Ασιατική, Ταϊλανδέζικη, Κατάλληλο για χορτοφάγους, Επιλογές βίγκαν, Επιλογές για πιάτα χωρί...\nKensho Νούμερο 9 από 3.280 εστιατόρια για: Τορίνο\n34 $ - 90 $ Κουζίνες: Ιαπωνική, Θαλασσινά, Σούσι, Ασιατική, Επιλογές για πιάτα χωρίς γλουτένη, Φιούζιον\nStefano Fanti al Ristorante Circolo dei Lettori Νούμερο 10 από 3.280 εστιατόρια για: Τορίνο\n45 $ - 68 $ Κουζίνες: Ιταλική, Μεσογειακή, Σούπες\nΚοντά σε: Ristorante La Maison Κοντινά αξιοθέατα με τη μεγαλύτερη βαθμολογία 10 Κριτικές Chocolate Bar Sangano\n17 Κριτικές Momy Sport Village\n1.560 Κριτικές Zoom Torino\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 154 Κριτικές La Cantina Del Borgo\n72 Κριτικές Il Mulino Via Riva\n67 Κριτικές Ostelia


Θηλασμός: Χρήσιμες συμβουλές για τις μαμάδες με πληγωμένες θηλές - Baby.gr\nΘηλασμός: Χρήσιμες συμβουλές για τις μαμάδες με πληγωμένες θηλές\nΔείτε τι πρέπει να κάνετε για να απαλύνετε τον πόνο\nΠολλές θηλάζουσες μαμάδες ένα από τα πιο δυσάρεστα κι εξαιρετικά επώδυνα προβλήματα που αντιμετωπίζουν, είναι ο θηλασμός με πληγωμένες θηλές. Και μπορεί ο θηλασμός να είναι το καλύτερο ξεκίνημα για το μωρό, το υπερβολικό πιπίλισμα όμως είναι επώδυνο για τις θηλές και μπορεί ακόμη και αιμορραγία να προκαλέσει.\nΩστόσο δεν χρειάζεται να αγχώνεστε. Υπάρχουν πολλές μέθοδοι ανακούφισης που μπορείτε να ακολουθήσετε για να απαλύνετε τον πόνο και να θεραπεύσετε τις θηλές.


Εκδήλωση για την εξέγερση του Πολυτεχνείου | ΔΡΑΣΤΗΡΙΟΙ ΕΛΛΗΝΕΣ ΣΤΗ ΣΟΥΗΔΙΑ\nPosted on 11/11/2011 11/11/2011 Ευρώπη - Europa,Εκδηλώσεις - Möten och föreställningar,Ελλάδα - Grekland,Παιδεία,Πολιτική - Politik,Σύλλογοι - Föreningar,Σκανδιναβία,Σουηδία - Sverige\nΗ Ελληνική κοινότητα Στοκχόλμης σας καλεί στην εκδήλωση με αφορμή την επέτειο για την εξέγερση του Πολυτεχνείου στις 13 Νοέμβρη 2011 και ώρα 17.00 στην αίθουσα της κοινότητας, Idungatan 4A κοντά στο σταθμό του Μετρό Odenplan.\nΘα προβληθεί ταινία αρχείου με αφηγητή τον Αλέκο Παναγούλη.\nΕἰστε όλοι ευπρόσδεκτοι.\nΕλληνική κοινότητα Στοκχόλμης Πολυτεχνείο 1973 Στοκχόλμη Σουηδία εκδηλώσεις ελληνικός σύλλογος Στοκχόλμης\n← Εκδήλωση με την χορωδία Ορφέας\nΜην ξεχνάμε την εξέγερση του Πολυτεχνείου το 1973 →


Τούρτα κέικ - συνταγή με φωτογραφία\nΈνα ασυνήθιστο κέικ μπισκότων σοκολάτας με τραγανές μαρέγκες και κρεμώδη κρέμα καραμέλας, που καλύπτεται με τη γεύση σοκολάτας, όχι μόνο θα διακοσμήσει το τραπέζι των διακοπών σας, αλλά θα απευθύνεται και σε όλους τους επισκέπτες χωρίς εξαίρεση.\nΕπιλέξτε τη βαθμολογίαΔώστε κέικ "Τρούφα" 1 / 5Δώστε κέικ "Τρούφα" 2 / 5Δώστε κέικ "Τρούφα" 3 / 5Δώστε κέικ "Τρούφα" 4 / 5Δώστε κέικ "Τρούφα" 5 / 5\nΜέσος όρος: 5 (6 ψήφους)\nΚέικ σφουγγαριών σοκολάτας:\n170-200 gr αλεύρι\n2-3 tbsp σκόνη κακάου\n1 παρτίδα σκόνης ψησίματος (15 gr)\nΚρέμα για το Κέικ Τρούφας:\nδοχείο βρασμένου συμπυκνωμένου γάλακτος (περίπου 400 gr)\nΜαρέγκα για το κέικ:\n3 Λευκό αυγό\n200 αλεσμένη ζάχαρη ή ζάχαρη\nΓλάσο για το κέικ Τρούφας:\n70 gr σκούρο γάλα ή σοκολάτα γάλακτος\n+ Παξιμάδια 100 gr (οποιαδήποτε)\nΣυντάκτης: FoodIdeas / 2016-11-23\nΕάν είναι απαραίτητο, ξεφλουδίστε ή ξεφλουδίστε τα καρύδια και τα κόψτε σε μικρά κομμάτια με ένα μαχαίρι.\nΣε ένα μπολ, ανακατέψτε όλα τα ξηρά συστατικά μπισκότων, τα κοσκινίζετε μέσα σε κόσκινο, ανακατεύετε. Μεταφέρετε ένα αυγό σε ένα ξεχωριστό μπολ και το χτυπήστε με ένα μίξερ μέχρι να σχηματιστεί ένας αφρός, ρίξτε μια κουταλιά φυτικό έλαιο και ζυμώστε μέχρι την υπέροχη. Ανακατέψτε σε πολλές δόσεις το ξηρό μίγμα και το γάλα.\nΧωρίς να σταματήσετε να χτυπάτε τη ζύμη, ρίξτε βραστό νερό και ανακατέψτε μέχρι να εξομαλυνθεί. Λιπάνετε το ταψί με φυτικό λάδι, προθερμαίνετε το φούρνο στο 180С. Ρίξτε τη ζύμη στο καλούπι και στείλτε το στον προθερμασμένο φούρνο.\nΨήνουμε για μισή ώρα στην ενδεικνυόμενη θερμοκρασία. Αφαιρέστε, καλύψτε με μια ελαφριά πετσέτα και αφήστε να κρυώσει. Στη συνέχεια, μεταφέρετε το κέικ σοκολάτας στο συρτάρι σύρματος και αφήστε το σε αυτή τη θέση για αρκετές ώρες.\nΣυνδυάστε τις πρωτεΐνες σε ένα μπολ και στείλτε για 10 λεπτά στον καταψύκτη. Μετά από αυτό, τους χτυπήστε με ένα μίξερ μέχρι σταθερές κορυφές με μια πρέζα αλάτι ή μερικές σταγόνες χυμό λεμονιού. Χωρίς να σταματήσετε να χτυπάτε, μειώστε την ταχύτητα του μίκτη στο μεσαίο ή το ελάχιστο και προσθέστε σκόνη ζάχαρης σε ένα λεπτό ρεύμα, ζυμώστε μέχρι να διαλυθεί πλήρως. Γεμίστε την τσάντα ζύμης με πρωτεϊνική κρέμα και βάλτε το σέσουλα σε μικρή απόσταση το ένα από το άλλο.\nΨήστε τη σπιτική μαρέγκα για το κέικ για 1,5 ώρες στο 100 / 120С. Μετά το καθορισμένο χρονικό διάστημα, κλείστε το φούρνο και αφήστε το φύλλο ψησίματος με μαρέγκα μέσα, μέχρι να κρυώσει τελείως το φούρνο.\nΌταν το μπισκότο και η μαρέγκα είναι τελείως έτοιμα, μπορείτε να ξεκινήσετε την προετοιμασία της κρέμας για το κέικ τρούφας. Για να το κάνετε αυτό, χρειάζεστε μαλακό (ελαφρώς αποψυγμένο) βούτυρο και βρασμένο συμπυκνωμένο γάλα.\nΧτυπάτε τα συστατικά για την κρέμα με ένα μίξερ μέχρι να επιτευχθεί ομαλή, ομαλή συνέπεια.\nΕάν το μπισκότο έχει πολύ ξηρές και τραχείες άκρες, κόψτε τα προσεκτικά με ένα μαχαίρι. Καλύψτε την τελική κέικ σοκολάτας με ένα κομμάτι κρέμας.\nΤοποθετήστε μαρέγκες στο μπισκότο όσο πιο πυκνά γίνεται.\nΛίπανση κάθε bezeshka με κρέμα, βάλτε τα πάνω από το κέικ, χύνοντας κάθε στρώμα με καρύδια (μπορείτε να τα αφήσετε μόνο για διακόσμηση).\nΌταν όλα τα μαρέγκα τελειώνουν, γεμίστε τα κενά με την υπόλοιπη κρέμα καραμέλας.\nΨεκάστε το στρώμα της κρέμας με τα ψιλοκομμένα καρύδια και στείλτε το κέικ στο ψυγείο για τουλάχιστον 4 ώρες (κατά προτίμηση τη νύχτα).\nΨήσιμο μαγειρέματος: Συνδυάστε τη θρυμματισμένη σοκολάτα με φυτικό λάδι και βάλτε το σε ένα λουτρό νερού ή στο φούρνο μικροκυμάτων. Όσο πιο συχνά γίνεται ανάδευση του πάγου, θερμαίνεται μέχρι να διαλυθεί η σοκολάτα. Καλύψτε το κρύο κέικ με σοκολάτα και στείλτε για ένα άλλο 10-15 λεπτά στο ψυγείο.\nΜόλις το πάγου έχει πλήρως σκληρύνει, μπορείτε να κόψετε το κέικ τρούφας σε φέτες παρτίδας και να σερβίρετε. Έχετε ένα ωραίο πάρτι τσαγιού!